title: Ellen Müller-Preis

text: Berliinin 1936 olympialaisissa Preis saavutti pronssia edellään Unkarin Ilona Schacherer ja Saksan Helene Mayer. Sotavuosien jälkeen rouva Müller-Preis saavutti Lontoon 1948 olympialaisissa toisen olympiapronssinsa edellään Ilona Elek (entinen Schacherer) ja Tanskan Karen Lachmann. Vielä Melbournen 1956 olympialaisissa 44-vuotias Müller-Preis sijoittui seitsemänneksi.


title: Ellen Müller-Preis

text: MM-kilpailujen henkilökohtaisessa kilpailussa Müller-Preis voitti kultamitalin kolmasti: Lissabonissa 1947, Kairossa 1949 ja Monacossa 1950. Lisäksi hän oli MM- tai EM-kilpailuissa kerran hopealla ja kahdesti pronssilla.


title: Helene Mayer

text: Helene Mayer (20. joulukuuta 1910 – 15. lokakuuta 1953) oli saksalainen miekkailija ja olympiavoittaja.


title: Helene Mayer

text: Mayer voitti florettimiekkailussa kaksi olympiamitalia. Amsterdamin 1928 kesäolympialaisissa hän voitti 17-vuotiaana kultaa voitettuaan 20 ottelustaan 18. Seuraavissa olympialaisissa, Los Angelesissa 1932 hän sijoittui viidenneksi. Hän jäi asumaan Yhdysvaltoihin ja opetti saksan kieltä Mills Collegessa Oaklandissa, Kaliforniassa. Yhdysvaltalaisten painostuksen ansiosta juutalainen Mayer kutsuttiin edustamaan Saksaa Berliinin 1936 olympialaisiin. Siellä hän hävisi Unkarin Ilona Schachererille pistein 4–5 ja sijoittui hopealle. Palkintokorokkeella Mayer oli mieliksi saksalaisille ja teki Hitler-tervehdyksen.


title: Helene Mayer

text: MM-kilpailuissa, jotka vuoteen 1935 saakka kulkivat EM-kilpailujen nimellä, Mayer voitti henkilökohtaisessa kilpailussa kultamitalin kolmasti: Napolissa 1929, Wienissä 1931 ja Pariisissa 1937.


title: Atle Skårdal

text: Atle Skårdal (s. 17. helmikuuta 1966 Lunde, Telemark, Norja) on norjalainen uransa lopettanut alppihihtäjä. Vuodesta 2005 asti hän on toiminut FIS:n kilpailun johtajana naisten alppihiihdon maailmancupissa.


title: Atle Skårdal

text: Skårdal on supersuurpujottelun maailmancupin voittaja ja kaksinkertainen maailmanmestari.


title: Atle Skårdal

text: Skårdal kilpaili kansainvälisellä tasolla vuosina 1985–1997. Hän voitti supersuurpujottelun maailmanmestaruuden Sierra Nevadassa 1996 29 sadasosasekunnin erolla Patrik Järbyniin. Seuraavana vuonna hän uusi mestaruutensa Sestrieressä voitettuaan Lasse Kjusin 0,21 sekunnilla. Moriokan MM-kilpailuissa 1993 hän sijoittui syöksylaskussa toiseksi 0,60 sekuntia Urs Lehmannille hävinneenä.


title: Atle Skårdal

text: Skårdal voitti supersuurpujottelun maailmancupin kokonaiskilpailun kaudella 1995–1996. Syöksylaskun maailmancupin yhteiskilpailussa hän sijoittui kolme kertaa toiseksi. Skårdal voitti yhteensä seitsemän maailmancupin osakilpailua ja sijoittui 26 kertaa kolmen parhaan joukkoon.


title: 29 (luku)

text: 29 (kaksikymmentäyhdeksän) on pariton kokonaisluku. Sen edeltäjä on 28 ja sen seuraaja on 30. Luku 29 on alkuluku.


title: 29 (luku)

text: Alkuaineiden jaksollisessa järjestelmässä 29 on kuparin järjestysluku.


title: 29 (luku)

text: Helmikuussa on karkausvuosina 29 päivää, mutta tavallisesti 28 päivää.


title: Paul Accola

text: Paul Accola (s. 20. helmikuuta 1967 Davos, Sveitsi) on sveitsiläinen uransa lopettanut alppihiihtäjä. Hän voitti alppihiihdon maailmancupin kokonaiskilpailun kaudella 1991–1992 ja hän voitti olympiapronssia alppiyhdistetyssä vuoden 1988 talviolympialaisissa Calgaryssä. Lisäksi hän voitti kolme mitalia alppihiihdon maailmanmestaruuskilpailuissa.


title: Paul Accola

text: Urallaan hän voitti seitsemän maailmancupin osakilpailua ja sijoittui kolmen parhaan joukkoon yhteensä 26 kertaa. Hän lopetti kahden vuosikymmenen mittaisen uransa vuonna 2005.


title: Luettelo Suomen virallisen singlelistan ykkösistä vuonna 2008

text: Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2008.


title: Luettelo Suomen virallisen albumilistan ykkösistä vuonna 2008

text: Tämä on luettelo Suomen virallisen albumilistan kärkipaikkaa hallussaan pitäneistä albumeista ja niiden esittäjistä vuonna 2008.


title: Elokuvavuosi 2005

text: Tässä artikkelissa käsitellään vuoden 2005 aikana julkaistuja elokuvia ja elokuvamaailman merkittäviä tapahtumia.


title: Elokuvavuosi 2005

text: Nämä elokuvat olivat Suomen kaksikymmentä katsotuinta vuonna 2005:


title: Jacob Zuma

text: Jacob Gedleyihlekisa Zuma (s. 12. huhtikuuta 1942 Inkandla, Natalin provinssi) on eteläafrikkalainen poliitikko, joka toimi Etelä-Afrikan presidenttinä vuosina 2009–2018.


title: Jacob Zuma

text: Zuma ei ole saanut mitään muodollista koulutusta. Hänen isänsä oli poliisi, joka kuoli Zuman ollessa vielä lapsi. ANC-puolue oli kielletty vuonna 1960, joten Zuma liittyi Umkhonto we Sizween vuonna 1962. Seuraavana vuonna hänet pidätettiin ja tuomittiin kymmenen vuoden vankeuteen salaliitosta kaataa hallitus. Hän suoritti tuomionsa Robben Islandilla Nelson Mandelan ja muiden merkittävien ANC-johtajien kanssa.


title: Jacob Zuma

text: Vapautuksensa jälkeen Zuma oli perustamassa uudelleen ANC:n organisaatiota Natalin provinssissa. Vuonna 1975 hän lähti maasta Swazimaahan ja Mosambikiin. Maanpaossa hänestä tuli ANC:n toimeenpanevan komitean jäsen. Zuma palasi Etelä-Afrikkaan ANC:n laillistamisen jälkeen vuonna 1990. Hänet valittiin vuonna 1999 parlamenttiin, ja hänestä tuli Thabo Mbekin varapresidentti. Mbeki erotti Zuman tähän kohdistuneiden korruptiosyytteiden vuoksi 14. kesäkuuta 2005.


title: Jacob Zuma

text: Zuma voitti ANC:n istuvan puheenjohtaja Mbekin kisassa puheenjohtajuudesta 18. joulukuuta 2007. Zuma haastettiin oikeuteen rahanpesusta, petoksesta ja korruptiosta 28. joulukuuta. Syytteiden uskotaan liittyvän Etelä-Afrikan vuoden 1999 asekauppoihin. Syytteet hylättiin syyskuussa 2008; tuomari arvosteli niitä poliittisiksi ja syytti presidentti Mbekiä toimivaltansa ylittämisestä.


title: Jacob Zuma

text: Zuma valittiin presidentiksi vuoden 2009 vaalissa, jolloin Nelson Mandela antoi hänelle tukensa. Zuma vannoi virkavalansa 9. toukokuuta 2009.


title: Jacob Zuma

text: Huhtikuussa 2011 Zuma johti Afrikan unionin valtuuskuntaa, joka yritti tulitaukoa Libyan sisällissotaan.


title: Jacob Zuma

text:
Zuman ANC kärsi tappioita etenkin elokuun 2016 vaaleissa, jonka jälkeen Zuma otti populistisempia kantoja.
Maaliskuussa 2017 Zuma vaati parlamenttia muuttamaan maan perustuslakia, jotta valkoisilta maanomistajilta voitaisiin viedä heidän maansa ilman korvauksia.


title: Jacob Zuma

text: Joulukuussa 2017 ANC valitsi Cyril Ramaphosan johtajakseen viisivuotiskaudeksi. Hänen vastaehdokkaanaan oli Zuman entinen vaimo Nkosazana Dlamini-Zuma.


title: Jacob Zuma

text:
Vuonna 2016 oikeus tuomitsi Zuman rikkoneen perustuslakia hänen käytettyään julkisia varoja kotitalonsa rakennustöihin Nkandlassa KwaZulu-Natalissa.
Vuoden 2014 raportin mukaan Zuman tilan rakennustöihin oli käytetty noin 12 miljoonan euron arvosta varoja, ja niihin kuului uima-altaan ja amfiteatterin rakentaminen. Entinen poliisiministeri Nkosinathi Nhleko vetosi siihen että uima-altaan vettä voi hätätilanteessa käyttää tulipalon sammuttamiseen ja amfiteatteria hätäkokoontumispaikkana. Tuomion jälkeen Zuma korvasi 7,8 miljoonaa 100 miljoonasta randista jotka töihin oli käytetty.


title: Jacob Zuma

text: Parlamentti ei kuitenkaan ryhtynyt toimiin Zumaa vastaan. Joulukuussa 2017 Etelä-Afrikan korkein oikeus määräsi parlamentin valmistelemaan mekanismi jolla presidentti voidaan erottaa virastaan.


title: Jacob Zuma

text: Zuma erosi presidentin virastaan 14. helmikuuta 2018.


title: Jacob Zuma

text: Zuma kuuluu zulukansaan ja suosittuun kuningasheimoon; Zuma on hänen heimonimensä. Zuma on polygamisti: hän on mennyt naimisiin viidesti, ja eteläafrikkalaisen viikkolehden mukaan hänellä on 18 lasta yhdeksän eri naisen kanssa. Zuma erosi ulkoministeri Nkosazana Dlamini-Zumasta vuonna 1998, ja yksi hänen vaimoistaan teki itsemurhan vuonna 2000. Joulukuussa 2007 Zuma otti neljänneksi vaimokseen Nompumelelo Ntulin, joka oli jo siihen mennessä tehnyt hänelle kaksi lasta. Eri tietolähteet kertovat avioliittojen määristä eri tavoin. AP:n mukaan avioliittoja olisi ollut neljä, joista kaksi on yhä voimassa, ja kolmanneksi vaimoksi hän on ottamassa Tobeka Madiban. Avioliitto solmittiin 4. tammikuuta 2010.


title: Jacob Zuma

text: Zumaa syytettiin joulukuussa 2005 raiskauksesta, mutta oikeus totesi hänet syyttömäksi 8. toukokuuta 2006. Alkuvuodesta 2010 uutisoitiin että Zuma saa lokakuussa 20. lapsensa. Äiti on Sonono Khoza, joka ei ole yksikään Zuman nykyisestä kolmesta vaimosta. Zuman huolimattomuus kondomin käytössä aiheutti jälleen skandaalin maassa, joka on AIDS-epidemian riivaama. Zuma maksoi myös ystävänsä Irvin Khozan perheelle rahallista korvausta eli "inhlawulo" avioliiton ulkopuolisesta raskaudesta.


title: Irene Camber

text: Irene Camber (s. 12. helmikuuta 1926) on entinen italialainen miekkailija ja olympiavoittaja.


title: Irene Camber

text: Camber voitti florettimiekkailun olympiakultaa Helsingissä 1952. Hän voitti finaalikierroksen viimeisessä ottelussaan hallitsevan olympiavoittajan, Unkarin Ilona Elekin pistein 4–3 ja pääsi tätä vastaan uusintaotteluun olympiavoitosta. Toisenkin kohtaamisen Camber voitti pistein 4–3. Naisten floretin joukkuekilpailu oli olympiaohjelmassa ensimmäistä kertaa vasta Roomassa 1960, jolloin Camber saavutti Italian joukkueen jäsenenä pronssia. Neljä vuotta myöhemmin Tokion olympialaisissa Camber sijoittui joukkuekilpailussa neljänneksi. Henkilökohtaisessa kilpailussa hän ei olympialaisissa menestynyt Helsingin kisojen jälkeen.


title: Irene Camber

text: MM-kisojen henkilökohtaisessa kilpailussa Camber voitti kultaa Brysselissä 1953 ja pronssia Pariisissa 1957.


title: Andreas Schifferer

text: Andreas "Andi" Schifferer (s. 3. elokuuta 1974 Radstadt, Itävalta) on uransa lopettanut itävaltalainen alppihiihtäjä, joka oli erikoistunut syöksylaskuun, mutta kilpaili myös muissa lajeissa.


title: Andreas Schifferer

text: Schifferer kilpaili alppihiihdon maailmancupissa ensimmäisen kerran kaudella 1994–1995, mutta kilpaili tuolloin vielä enimmäkseen Eurooppa cupissa. Hän voitti kaksi Eurooppa cupin osakilpailua syöksylaskussa ja menestyi hyvin myös muissa lajeissa, mikä kauden päätteeksi toi hänelle Eurooppa cupin kokonaiskilpailun voiton. Ensimmäiset maailmancupin pisteensä Schifferer voitti seuraavalla kaudella oltuaan Adelbodenin osakilpailussa 25. Uransa ensimmäisen palkintopallisijoituksen hän saavutti myöhemmin saman kauden aikana.


title: Andreas Schifferer

text: Vuoden 1997 alppihiihdon maailmanmestaruuskilpailuissa hän sijoittui pronssille suurpujottelussa. Seuraavalla kaudella hän voitti neljä syöksylaskun osakilpailua ja syöksylaskun kokonaiscupin. Kaikkien lajien yhteiscupissa hän sijoittui Hermann Maierin jälkeen toiseksi. Ensimmäisiin talviolympiaisiin Scifferer osallistui vuonna 1998 Naganossa.


title: Andreas Schifferer

text: Seuraavissa olympialaisissa vuonna 2002 hän voitti olympiapronssia super-g:ssä. Hän ei voittnut yhtään maailmancupin osakilpailua 2000-luvulla, mutta sijoittui useasti kolmen parhaan joukkoon. Kaudesta 2004 lähtien hän ei kyennyt taistelemaan kärkisijoituksista ja hän lopetti uransa joulukuussa 2006.


title: Auguste Escoffier

text: Auguste Escoffier (kokonimeltään Georges-Auguste Escoffier) (28. lokakuuta 1847 Villeneuve-Loubet, Ranska – 12. helmikuuta 1935 Monte Carlo) oli arvostettu keittokirjailija ja ranskalaisen keittiön uudistaja. Escoffier’ta nimitetään edelleenkin ”kokkien kuninkaaksi ja kuninkaiden kokiksi” ja häntä voidaan pitää nykyaikaisen gastronomian merkittävimpänä kehittäjänä. Hän kehitti uusia ruokalajeja, tarjoilutapoja ja säilöntämenetelmiä sekä kirjoitti monia alan perusteoksia. Hän jäi eläkkeelle vuonna 1920 Lontoon Ritz Carlton -hotellin keittiömestarina saatuaan muun muassa vuonna 1921 ansioistaan kokkina Ranskan kunnialegioonan ristin ("Croix de la Legion d'Honneur").


title: Auguste Escoffier

text: Auguste Escoffier syntyi Villeneuve-Loubet’n kylässä Nizzan ja Cannesin kaupunkien välissä Provencessa. Nuorena hänen intohimonsa oli taide, ja hän halusi tulla kuvanveistäjäksi. Augusten ollessa 13-vuotias hänen seppänä työskennellyt isänsä järjesti hänelle työsuhteen setänsä Nizzassa sijainneeseen Restaurant Français -ravintolaan. Escoffier työskenteli 18-vuotiaana kokkina samaisen kaupungin Hotel Bellevuessa, jossa hän onnistui tekemään suuren vaikutuksen asiakkaisiin. Hän oli 19-vuotiaana puolestaan päässyt Petit Moulin Rougeen Pariisiin, jossa hän toimi "commis rôtisseurina" ja "saucier’na". Saksan–Ranskan sodan aikana Escoffier kutsuttiin armeijan palvelukseen. Armeijassa hän toimi kokkina useissa ylemmän upseeriston komentopaikoissa. Escoffier’n armeijakokemukset vaikuttivat siihen, että hän piti ruuan säilyttämistä tärkeänä. Hän kehittikin erilaisia tapoja säilöä ruokaa esimerkiksi säilykepurkeissa. Lyhyen sotavankeuden jälkeen hän pääsi Petit Moulin -ravintolan keittiömestariksi.


title: Auguste Escoffier

text: Ravintolatyössään Escoffier yksinkertaisti ruokalajeja ja kastikkeita sekä suosi paikallisten kausittaisten raaka-aineiden käyttöä. Hänen ansiokseen voitaneen laskea perinteisen ranskalaisen tarjoilutavan ("service à la française") syrjäyttämisen käytännöllisemmällä tarjoilutavalla. Ensiksimainitussa ateriaan saattoi kuulua jopa toista sataa pientä ruokalajia, jotka kaikki tarjoiltiin pöytään samanaikaisesti. Escoffier’n tavassa uusi ruokalaji tuotiin pöytään vasta, kun asiakas oli lopettanut edellisen. Hän myös osallistui teoksen "L’Art Culinairen" julkaisuun.


title: Auguste Escoffier

text: César Ritz kutsui 1884 Escoffier’n työskentelemään talvisin Monte Carlon Grand Hotelin ja kesäisin Luzernin Grand Nationalin pääkokkina. Näissä hotelleissa työskennellessään hän kehitti useita ruokalajeja, joista osa on nimetty hänen mukaansa. Toisaalta Escoffier nimesi ruokalajeja myös itse kuuluisien henkilöiden mukaan. Eräs tällainen on oopperalaulaja Nellie Melban mukaan nimetty "Pêche Melba". Vuonna 1885 hän julkaisi teoksen "Le Traité sur l’Art de Travaille les Fleurs en Cire". Hän alkoi myös kerätä reseptejä kokeilleen ja päätarjoilijoilleen.


title: Auguste Escoffier

text: Vuonna 1890 César Ritz sai hoidettavakseen teatterimagnaatti Richard D’Oyly Carten omistaman Savoy Hotelin Lontoossa ja kutsui Escoffier’n sinne kehittämään hotellin ravintolaa. Hotellin ja sen ravintolan asiakaskunnassa oli monia nimekkäitä henkilöitä kuten Walesin prinssi ja Orleansin ruhtinas. Escoffer’sta ja Savoy Hotelista tuli maailmankuuluja. 1900-luvun puolella Escoffier kirjoitti useita teoksia, joita yhä pidetään nykyaikaisen ranskalaisen keittiön perusteoksina, kuten "Le guide culinaire" (1903), "Le Carnet d’Epicure" (1911) ja "Le Livre des Menus" (1912). Vuonna 1920 Escoffier jäi eläkkeelle ja siirtyi perheensä taloon Monte Carloon. Eläkkeellä hän julkaisi vielä teokset "Le Riz" (1927), "La Morue" (1929) ja "Ma Cuisine" (1934).


title: Gillian Sheen

text: Gillian Sheen (s. 21. elokuuta 1928) on entinen brittiläinen miekkailija ja olympiavoittaja.


title: Gillian Sheen

text: Sheen voitti florettimiekkailun olympiakultaa Melbournessa 1956. Hän pääsi kahdeksan parhaan loppusarjaan vasta voittamalla uusintaottelun. Loppusarjassa hän hävisi ensin Romanian Olga Orbanille mutta voitti sitten kaikki muut kuusi vastustajaansa ja pääsi uusimaan olympiavoitosta myös yhden ottelun hävinneen Orbanin kanssa. Uusintaottelussa Sheen voitti romanialaisen pistein 4–2. Olympiavoitto jäi Sheenin ainoaksi merkittäväksi kansainväliseksi saavutukseksi.


title: Jänisintiaanit

text: Jänisintiaanit () elävät havumetsän ja tundran rajalla itäisen Kanadan subarktisen alueen pohjoisosassa napapiirin tienoilla Luoteisterritorioissa. Eurooppalaiset antoivat heille tämän nimen koska lumikenkäjänis oli kansalle merkittävin ruoan ja vaatteiden lähde.


title: Jänisintiaanit

text: Luoteessa ja idässä tundralla asuu eskimoita. Jänisintiaanien asuma-alue on Suurelta karhujärveltä länteen, pohjoiseen ja luoteeseen MacKenzie-joen laaksossa ja tästä itään. Viiden jänisintiaaniheimon asuma-alue Fort Normanin ja Suuren Karhujärven väliseudulla ulottuu Mackenzie-jokilaaksosta Yukonin territorion ja vuorten rajalta Nunavutin rajalle. Lännessä on Suuresta Karhujärvestä länteen ja luoteeseen on metsää, ja sen itäpuolella Suuresta karhujärvestä pohjoiseen tundran ja metsän siirtymävyöhyke, ja aivan seudun itäosissa tundraa. Jänisintiaanien asuinalueella elää sekä metsäkaribua että arktisempaa avomaan karibua. Suuressa osassa aluetta on jatkuva ikirouta.


title: Jänisintiaanit

text: Lähetyssaarnaajat saapuivat alueelle 1800-luvun puolivälin jälkeen.Tuolloin jänisintiaaneja oli ehkä 700-800. Jänisintiaanit metsästivät karibua, hirveä ja pienriistaa. He kalastivat ja keräsivät marjoja. Alueella eli paljon jäniksiä. Vaeltaen elävät jänisintiaanit näkivät monesti nälkää ennen eurooppalaisten tuloa. He saivat vaatteensa ja ravintonsa jäniksistä, joiden määrä vaihteli vuosittain 7-10 vuoden jaksoissa. Tämä ajoi intiaanit säännöllisesti toistuviin pahoihin nälänhätiin. .


title: Jänisintiaanit

text: Vuonna 1996 jänisintiaaneiksi oli rekisteröitynyt 1836 henkeä.


title: Kansainvälinen ampumahiihtoliitto

text: Kansainvälinen ampumahiihtoliitto, IBU, (engl. "International Biathlon Union") on ampumahiihdon kansainvälinen kattojärjestö. Järjestön toimipaikka sijaitsee Salzburgissa, Itävallassa.


title: Kansainvälinen ampumahiihtoliitto

text: Kansainvälinen ampumahiihtoliitto perustettiin 2. heinäkuuta 1993, kun Britannian Kansallinen ampumahiihtoliitto päätti sulkea ampumahiihdon nykyaikaisen viisiottelun maailmanjärjestöstä UIPMPB:stä ("Union de Pentathlon Moderne et Biathlon"), johon se oli kuulunut vuodesta 1953 lähtien. Tämä pakotti ampumahiihdon organisoitumaan omaksi lajiliitokseen. Järjestäytymiskongressissaan Lontoossa uusi järjestö valitsi johtokunnan ja 57 aiemmin UIMB:hen kuulunutta liittoa yhdistettiin IBUun. Kansainvälinen olympiakomitea kuitenkin tunnusti IBUn vasta elokuussa 1998.


title: Kansainvälinen ampumahiihtoliitto

text: IBUn tärkein toimiva elin on joka toinen vuosi järjestettävä kongressi. Ensimmäinen konferenssi järjestettiin vuonna 1994 Salzburgissa.


title: Kansainvälinen ampumahiihtoliitto

text: Huhtikuussa 2018 Itävallan poliisi teki ratsian kansainvälisen ampumahiihtoliiton päämajaan. Samaan aikaan tehtiin toinen ratsia Norjassa, jonka kohteena oli IBU:n puheenjohtaja Anders Besseberg. Ratsiat johtuivat Venäjän dopingskandaalista. Venäjän antidopingtoimiston (RUSADA) entinen johtaja Grigori Rodtšenkov, joka on ollut avainasemassa dopingskandaalin selvittämisessä, kertoi Bessebergin ja IBU:n pääsihteerin Nicole Reschin ottaneen vastaan suuria (n. 200 000–400 000 $) lahjuksia RUSADAlta vastineeksi siitä, että IBU pimittäisi venäläisurheilijoiden veripasseja ja jättäisi tutkimatta epäilyttäviä venäläisiä.


title: Kansainvälinen ampumahiihtoliitto

text: Lisäksi epäillään Venäjän ostaneen ampumahiihdon maailmanmestaruuskilpailut 2021 Tjumenille. IBUn puheenjohtaja Besseberg kiistää kuitenkin väitteen huhuna. Vuoden 2021 maailmanmestaruuskilpailut myönnettiin alunperin Venäjälle, mutta ne päätettiin keväällä 2017 siirtää muualle.


title: Kansainvälinen ampumahiihtoliitto

text: Sekä puheenjohtaja Besseberg että pääsihteri Resch erosivat tehtävistään. Resch tosin oli ilmoittanut jo aiemmin, että jättää tehtävänsä keväällä 2018.


title: Kansainvälinen ampumahiihtoliitto

text: IBUn välinpitämätöntä suhtautumista Venäjän dopingskandaaliin oli ihmetelty jo aiemmin. Kansainvälinen ampumahiihtoliitto myönsi yhä vuosittain kilpailuita Venäjälle, vaikka Kansainvälinen olympiakomitea (KOK) oli jo aiemmin suositellut kaikkien kansainvälisten suurkilpailujen siirtämistä pois Venäjältä. Myös vuoden 2021 maailmanmestaruuskilpailut myönnettiin Venäjälle suosituksista huolimatta. Venäjä luopui vuoden 2017 maailmancupin kilpailuista vapaaehtoisesti suuren kansainvälisen painostuksen seurauksena, mutta seuraavalla kaudella kilpailut järjestettiin boikoteista huolimatta. Myös jotkin suuret ampumahiihtotähdet, kuten Martin Fourcade ja Sebastian Samuelsson ovat arvostelleet IBU:n suhtautumista Venäjään ja dopingiin.


title: Kansainvälinen ampumahiihtoliitto

text: Ainoastaan IBU:n jäsenvaltioiden edustajat saavat osallistua maailmancupiin ja muihin sen järjestämiin tapahtumiin.


title: Len Deighton

text: Leonard Cyril Deighton (18. helmikuuta 1929 Lontoo, Iso-Britannia) on brittiläinen romaanikirjailija ja historioitsija.


title: Len Deighton

text: Deighton syntyi Marylebonen esikaupunkialueella englantilais-irlantilaisille vanhemmille. Hänen isänsä työskenteli British Museumin virkailijan, Campbell Dodgsonin, autonkuljettajana. Toisen maailmansodan aikana Deightonit muuttivat Dodgsonien talouteen. Deightonin äiti työskenteli hotellin kokkina, mistä hänen katsotaan perineen kiinnostuksen ruokaan.


title: Len Deighton

text: Sota katkaisi Deightonin koulunkäynnin ja hän toimi isänsä apupoikana sekä rautatievirkailijana vähän aikaa. 17-vuotiaana hän liittyi Kuninkaallisten ilmavoimien palvelukseen ja toimi tiedusteluosaston valokuvaajana. Hän siirtyi siviiliin vuonna 1949 ja sai entisille sotilaille suunnatun opiskeluapurahan, minkä turvin hän opiskeli St. Martin's School of Artissa ja sen jälkeen Royal College of Artissa. Tämä oli tärkeää hänen kirjallisen uran kehitykselleen.


title: Len Deighton

text: 1950-luvulla Deighton oli sekalaisissa töissä, kuten tarjoilijana Piccadillylla, apukokkina Royal Festival Hallissa, tehtaanjohtajana, opettajana, kuvittajana, uutisvalokuvaajana ja mainostoimiston johtajana. Vuosina 1956–1957 hän pääsi matkustamaan moniin eksoottisiin paikkoihin lentokoneen stuerttina toimiessaan. Deighton avioitui kuvittaja Shirley Thompsonin kanssa vuonna 1960 ja oleili perheineen muun muassa Irlannissa ja Portugalissa.


title: Len Deighton

text: Vuonna 1960 Deighton kirjoitti viikoittaista ruokapalstaa The London Observer -lehteen ja julkaisi ensimmäisen keittokirjansa 1965.


title: Len Deighton

text: Deighton julkaisi ensimmäisen kirjansa, "The Ipcress File", 33-vuotiaana vuonna 1962, julkaisijana Hodder & Stoughton. Kirjasta tuli menestys, kuten useimmista myöhemmistäkin. Hänet mainittiin arvosteluissa "paremmaksi kuin Fleming". Hän vaihtoi kustantajaa toiselle romaanilleen ja Jonathan Cape -yhtiö oli hänen pääkustantajansa 1980-luvulle saakka. Hänen tunnetuimmat kirjansa ovat vakoiluaiheisia romaaneja tai historiallisia tietokirjoja. Deightonin kirjoista on tehty myös elokuvia. Hänen ensimmäisten kirjojensa nimetön sankarihahmo sai elokuvissa nimen "Harry Palmer", jota näytteli Michael Caine. "Bernard Samson"-trilogiasta tehtiin 13-osainen televisiosarja 1987 Granada-televisioyhtiölle. Deighton on julkaissut myös sarjan keittokirjoja.


title: Tuttu Paristo

text: Tuttu Paristo on työparin Elsa Soini (1893–1952) ja Seere Salminen (1894–1977) yhteinen nimimerkki. Parin tunnetuin työ on radion sarjakuunnelmaklassikko "Suomisen perhe", jota kirjoittajapari teki vuosina 1938–1952. Soinin kuoleman jälkeen Salminen jatkoi sarjan kirjoittamista yksinään nimimerkillä Tuttu vuoteen 1958 saakka.


title: Talouskasvun teoria

text: Talouskasvun teoriassa pyritään ymmärtämään ja selittämään taloudellista kasvua ja siihen vaikuttavia tekijöitä. Taloudellinen kasvu tarkoittaa prosessia, jossa kansakunnan vauraus kasvaa lisääntyneen kokonaistuotannon ansiosta. Kokonaistuotanto tarkoittaa kansakunnan tai yhteisön tuottamien tavaroiden ja palvelujen määrää ja laatua.


title: Talouskasvun teoria

text:
Yhteisön vaurastuminen on ollut taloustieteilijöiden kiinnostuksen kohteena jo parin sadan vuoden ajan. Tässä suhteessa taloudellisen kasvun käsite on suhteellisen uusi ja liittyy kasvun kvantitatiiviseen tutkimukseen kansakunnan tasolla. Kasvun kvantitatiivinen tutkimus tuli mahdolliseksi, kun kansantalouden tilinpitojärjestelmät olivat kehittyneet riittävästi. Tämä kehitys tapahtui Yhdysvalloissa 1940-luvulla lähinnä suuren laman kokemuksista syntyneessä kehitysohjelmassa. Simon Kuznets oli ukrainalaissyntyinen taloustieteilijä, jonka johtama työryhmä loi kansantuotteen käsitteen 1940-luvun alussa. Hänet palkittiin taloustieteen Nobelilla v. 1971. Sir Richard Stone palkittiin Nobelilla v. 1984 perustavanlaatuisesta panoksesta kansantalouden tilinpitojärjestelmän kehittämiseksi.
Vaikka kasvun kvantitatiivinen tutkimus käynnistyikin vasta toisen maailmansodan jälkeen, on talouden tutkimus tuottanut nykypäiviin kestävää kontribuutiota jo 1700-luvun lopulta. Adam Smithin (1723–1790) piti yhteisön hyvinvoinnin pohjana työtä ja vaati taloudelliselle toiminnalle suurta vapautta. Smithin mukaan markkinamekanismi on se vapaan ja hajautetun taloudellisen toiminnan ”näkymätön käsi”, joka saa aikaan järjestyksen ja tehokkuuden. Smithin johtopäätökset työnjaosta ja tuottavuudesta ovat edelleenkin päteviä selitettäessä taloudellista kasvua. Smith osoitti mittauksiinsa perustuen, että nuppineulojen valmistaminen sopivalla työnjaolla oli 200 kertaa tuottavampaa kuin ilman työnjakoa, eli yksi henkilö olisi suorittanut kaikki työvaiheet. Eräässä Smithin tutkimukseen kuuluneessa tehtaassa valmistettiin 4800 nuppineulaa päivässä per henkilö. Kaksi sataa vuotta myöhemmin vastaava tuotantomäärä on 800 000, eli tuottavuus on 167-kertainen Smithin aikoihin verrattuna. Tuottavuuden vuosikasvuksi kahden vuosisadan aikana saadaan 2,6 %, jota voidaan pitää melko normaalina tuottavuuden kasvuna teollisuudessa.
David Ricardo (1772–1823) ja Thomas Malthus (1766–1834) taloustieteiden klassisen koulukunnan tunnetuimmat edustajat esittivät pessimistisen kuvan tuotannon kasvun mahdollisuuksista. He tekivät päätelmänsä pääasiassa maataloustuotannon pohjalta ja päätyivät arvioon, että annetun maa-alan vähenevien tuottojen takia tuotannon kasvu ennen pitkää pysähtyy. Kun elintarvikkeita on tuotettava yhä enemmän kasvavan väestön elättämiseksi, maan rajatuotos alenee ja elintarvikkeiden hinnat kohoavat. Tämän takia voitot supistuvat ja niin myös investointien määrä vähenee ja sen seurauksena kasvu hiipuu. Klassikkojen ennustus ei toteutunut. Kasvu on jatkunut pari sataa vuotta samoilla seuduilla, joilla teollistuminen käynnistyi. Selitys löytyy työn ja pääoman lisääntymisestä ja teknisestä kehityksestä, jonka vaikutuksia tuottavuuteen klassikot eivät pystyneet ymmärtämään.(Pekkarinen & Sutela 2000, 148). Ricardo ja Malthus joutuivat tekemään ennusteensa rajatuottojen käyttäytymisestä päättelyn avulla, koska kvantitatiivista aineistoa ja menetelmiä ei ollut käytettävissä.


title: Talouskasvun teoria

text: Malthus on tunnettu väestöteoriastaan, jonka mukaan väestö pyrkii lisääntymään nopeammin kuin elintarviketuotanto ja siksi väestön elintaso ei voi nousta ellei säännöstellä väestön lisäystä. Tästä teoriasta on syntynyt väestöpoliittinen oppi, malthusianismi, joka hyväksyy Malthusin väestöteorian ja tahtoo ehkäistä väestön kasvua.


title: Talouskasvun teoria

text:
Teknisen kehityksen vaikutusta tuotantoprosessiin ja tästä johtuvia sosiaalisia vaikutuksia pohti ensimmäisenä perusteellisesti Karl Marx (1818–1883). Marx teki johtopäätöksensä mikrotalouden havainnoista. Marxilaisen talousteorian perustana on lisäarvoteoria, jonka mukaan arvon lähteenä kapitalistisessa tuotannossa on työ. Tuotteiden arvo määräytyy sen mukaan kuinka paljon työpanosta tarvitaan tuotteiden tuottamiseen. Koska työpanos kykenee luomaan tuottajalle suuremman arvon kuin mitä tuottaja maksaa työpanokselle palkkoina, syntyy työvoiman arvon ja työntekijöiden luoman kokonaisarvon välinen ero eli lisäarvo. Tämä lisäarvo on marxilaisen talousteorian mukaan kapitalistisessa järjestelmässä riiston kohde, koska työntekijä saa vain osakorvauksen luomastaan lisäarvosta. Tälle ajattelulle Marx rakensi poliittisen ohjelmansa. Voidaan kuitenkin todeta, että Marxin tunnistama ilmiö, lisäarvo on taloudellisen hyvinvoinnin lähde kapitalistisessa talousjärjestelmässä, kun se vain tulkitaan markkinataloudessa toteutuvien mekanismien mukaisesti.
Alfred Marshallin (1842–1924) tunnetuimpia ajatuksia on kasvavien tuottojen mahdollisuus. Pääoman lisäämiseen liitettyjen vähenevien tuottojen vastapainona ovat sisäiset ja ulkoiset kasvavat tuotot. Sisäisiä kasvavia tuottoja voi syntyä yrityksen sisällä tuotantovälineiden uusista yhdistelmistä. Ulkoisia kasvavia tuottoja voi syntyä, kun toimialan yritykset keskenään yhdistelevät ja saattavat vuorovaikutukseen tuotantovälineitään uudella tavalla. Marshall tunnisti aineettoman pääoman merkityksen tuotannossa korostaessaan taitojen(skills) ja tietämyksen(knowledge) merkitystä kasvun ja kasvavien tuottojen lähteinä. Marshallin havainnot ovat saaneet uusimmassa kasvuteoriassa hyväksynnän ja tarkennuksen. Kasvavien tuottojen toteutuminen selitetään aineettoman pääoman eli taitotiedon helpon ja halvan leviämisen perusteella. Samoin taitotieto eli henkinen pääoma todetaan tärkeäksi taloudellisen kasvun lähteeksi.


title: Talouskasvun teoria

text: Ensimmäisenä modernina kasvuteoreetikkona pidetty itävaltalainen Joseph Schumpeter (1883–1950) korosti yrittäjyyden laadun merkitystä kasvua selittävänä tekijänä. Hänen mukaansa yrittäjyyden laadusta riippuu kuinka yritys onnistuu kehittämään uusia tuotteita ja tuotantotekniikoita, jotka ovat yrityksen menestyksen määrääviä tekijöitä. Taloudellisen kasvun perusmekanismi on yritysten välinen innovaatioihin perustuva kilpailu, joka tähtää yritysten voittojen ja yrittäjien varallisuuden kasvattamiseen. Uudet innovaatiot saavat markkinat epätasapainoon ja palkitsevat menestyneet nopealla kasvulla ja monopolivoitoilla.


title: Talouskasvun teoria

text: Schumpeterin mukaan ”luova tuho”(saksaksi ”schöpferische Zerstörung ja englanniksi ”creative destruction”) on selitys kapitalismin elinvoimaisuuteen. Tämän ajattelun mukaan markkinatalous on jatkuvassa muutoksessa tarjoten siten jatkuvasti uusia markkinoita ja mahdollisuuksia yrityksille. Yritykset reagoivat tähän etsimällä jatkuvasti uusia panosten yhdistelmiä tavoitteena sellaiset tuoteominaisuudet, jotka varmistavat menestyksen yritykselle. Vastaavasti kilpailukykynsä menettäneet tuotteet ja tuotantoyksiköt karsiutuvat markkinoilta. Luovaa tuhoa esiintyy lähinnä tuotantoyksiköiden sisällä ja niiden kesken. Yrityksiä saneerataan, toiset menevät konkurssiin, toiset menestyvät. Schumpeterin mukaan kasvuun ja monopolivoittoihin johtavia innovaatioita ovat uudet tuotteet, tuotantomenetelmät, markkina-alueet, materiaalilähteet ja organisaation toimintamuodot.(Schumpeter 1912) Schumpeterin ajatukset kasvusta jäivät kuitenkin mallintamatta. Hänen kirjoituksensa olivat teoreettisia, hypoteettisia ja osin vaikeasti tulkittaviakin. Niiden mallintamisessa, matemaattisesta mallintamisesta puhumattakaan, ei päästy edes alkuun.


title: Talouskasvun teoria

text: Uusklassinen kasvuteoria tarkastelee tuotantoa ja sen kasvua käytettävissä olevien tuotannontekijöiden funktiona. Tätä riippuvuutta esitetään tuotantofunktiolla. Tuotantofunktio kuvaa tekniikkaa(teknologiaa), jolla tuotannontekijät muuntuvat tuotantoprosessissa hyödykkeiksi. Tarkastelutapaa kutsutaan tarjontakeskeiseksi, joka käytännössä tarkoittaa tutkimusongelman muotoilua kysymykseksi; mitä tuotantopanoksilla saadaan aikaan. Tarjontakeskeinen lähestymistapa kertoo, mitkä tuotantopanoksiin liittyvät tekijät saavat aikaan kasvua. Perinteisen selityksen mukaan, kasvua tapahtuu, kun tuotannontekijöiden määrää lisätään. Tämän lisäksi tuotannontekijöissä voi tapahtua teknistä kehitystä, joka saa aikaan kokonaistuottavuuden kasvua. Yhdysvaltalainen taloustieteilijä Robert Solow(Solow 1957) osoitti 1950-luvulla, että työ- ja pääomapanoksen lisäksi teknisellä kehityksellä on keskeinen merkitys taloudellisen kasvun syntymekanismissa. Teknisellä kehityksellä Solow tarkoitti fyysisen ja inhimillisen pääoman laadullisia parannuksia, jotka johtavat tuottavuuden kasvuun. Tässä ns. uusklassisessa kasvuteoriassa tekninen kehitys oletettiin ulkosyntyiseksi(eksogeeniseksi), mikä käytännössä tarkoittaa sitä, että teknisen kehityksen syntymekanismin selittäminen ei sisälly malliin.(Robert Solow palkittiin kontribuutiosta kasvuteoriaan taloustieteen Nobel-palkinnolla vuonna 1987)


title: Talouskasvun teoria

text: Ennen Solowin tutkimuksia oli yleisesti vallalla käsitys, että työn tuottavuuden kasvu(bruttokansantuote per työpanos), joka tekee mahdolliseksi elintason kasvun, on pääasiassa seurausta pääomakannan kasvusta. Tuottavuuden kasvu selitettiin johtuvaksi siitä, että työntekijät saivat hyödyntää jatkuvasti kasvavaa kone- ja laitekantaa. Solow osoitti empiirisillä tutkimuksillaan Yhdysvaltain talouden kasvusta vuosina 1890–1995, että henkeä kohden lasketusta BKT:n vuosikasvusta 1,64 prosentista 0,55 % aiheutui pääoman määrän kasvusta, 0,17 % aiheutui työvoiman kasvusta ja loput 0,92 % tuottavuuden kasvusta, jonka aiheuttajaksi hän nimesi teknisen kehityksen.


title: Talouskasvun teoria

text: Uusklassinen kasvuteoria lähtee siitä, että eri tuotannontekijäin hintasuhteet vaikuttavat niiden käyttösuhteisiin, koska tekijät ovat ainakin jossakin määrin korvattavissa keskenään. Korvautuminen on helpoimmin havaittavissa työn ja pääoman välillä. Jos työ on halpa tuotannontekijä pääomaan verrattuna, käytetään tuotannossa silloin suhteellisen runsaasti työvoimaa. Jos taas työ on kallista ja sitä korvataan pääomalla, tuotanto pääomavaltaistuu.


title: Talouskasvun teoria

text: Yksinkertainen selitys taloudelliselle kasvulle on tuotannontekijöiden, työn, pääoman ja ostohyödykkeiden määrän lisäys. Tuotantopanosten määrän lisäykseen perustuva kasvu on helppo todeta arkihavaintojenkin perusteella. Jokainen ymmärtää, että kahdesta kilosta jauhoja syntyy kaksi kertaa enemmän leipää kuin yhdestä kilosta jauhoja. Tuotannon määrää voidaan siis lisätä samassa suhteessa kuin panoksia lisätään. Taloudellinen kasvu tuotantopanoksia lisäämällä on tärkeää tilanteessa, jossa tuotantopanoksia on käyttämättömänä, esimerkiksi työtöntä työvoimaa. Kun käyttämättömänä olevat tuotantopanokset otetaan tuotantokäyttöön, voidaan niiden käytöstä maksaa käypä korvaus. Tuotannon pääomavaltaistuminen on seurausta siitä, että pääoman määrää on voitu ja haluttu lisätä enemmän kuin työpanoksen määrää.


title: Talouskasvun teoria

text: Uudessa ns. sisäsyntyisessä (endogeenisessa) kasvuteoriassa lähtökohtana on uusklassinen ajattelu, mutta malliin pyritään sisällyttämään myös teknisen kehityksen syntymekanismi. Lähtökohtana on kasvun sisäsyntyisyys, kasvun tekevät tuotannossa olevat ihmiset. Kasvun lähteitä ovat tieto ja ideat, joiden seurauksena voi syntyä epätäydellinen kilpailu. Epätäydellisen kilpailun oloissa menestyjä voi saada(tilapäisiä) monopolivoittoja ja päästä kasvaviin tuottoihin. Ideat, tieto ja niiden perusteella syntyneet keksinnöt ja innovaatiot ovat kasvun synnyttäjiä. Tieto ja ideat ovat helposti ja halvalla kopioitavissa. Tarkoituksenmukainen tieto leviää nopeasti ja suuret ihmisjoukot voivat hyödyntää sitä ilman suuria lisäkustannuksia. Tiedon erottaa fyysisistä hyödykkeistä niiden helppo kopioitavuus ja moniomistajuus. Tiedolla voi olla omistajia ja käyttäjiä kuinka paljon tahansa kun taas fyysisellä hyödykkeellä yleensä vain yksi.


title: Talouskasvun teoria

text: Uusimpana teemana kasvuteoreettisessa keskustelussa on sosiaalisen pääoman vaikutus taloudelliseen kasvuun. Sosiaalinen pääoma tarkoittaa vakiintuneita yhteisön tapoja ja toimintajärjestelmiä eli yhteisön tapakulttuuria. Pelkistäen voidaan sanoa, että se tarkoittaa yhteiskunnan toimivuutta tuotannon kannalta eli kaikkia niitä yhteiskunnan toimintatapoja, jotka auttavat tai haittaavat tuotannollista toimintaa.


title: Talouskasvun teoria

text: Tapakulttuuri muodostuu muodollisista säännöistä kuten lainsäädännöstä ja kirjallisesta sopimuskäytännöstä sekä epämuodollisesta ihmisten välisistä toimintatavoista. Sosiaalisen pääoman aineksia ovat selkeät omistussuhteet, luottamus lupausten pitämiseen ja yhteiskunnan pelisäännöt. Hyvin toimiva yhteiskunta on toiminnan luotettavaa sujumista alhaisin kustannuksin. Sosiaalisen pääoman tuotto on siis mukana minkä tahansa tuotannon tuloslaskelmassa - aineettomana. Sen määrää tai laatua ei voi mitata rahassa tai missään muussakaan yksikössä. Tästä syystä näyttääkin erittäin vaikealta ellei mahdottomalta osoittaa laskelmin sosiaalisen pääoman vaikutus tuotannon tulokseen ja kansantalouden kasvuun. Karkea, mutta suhteellisen hyvin kuvaava sosiaalista pääomaa indikoiva mittari on korruption laatu ja laajuus. Esimerkiksi pohjoismaissa korruptiota esiintyy vähän kertoen siitä, että taloudellisessa toiminnassa voidaan luottaa normaaleihin markkinamekanismeihin ja - tapoihin.


title: Pekka Virtanen

text: Pekka ”Devil” Virtanen (s. 1964) on suomalainen pitkän linjan kitaristi sekä musiikkituottaja. Virtanen on kuulunut moniin tunnettuihin rock-yhtyeisiin, joita ovat mm. Leningrad Cowboys, Sleepy Sleepers, Freud Marx Engels & Jung ja Turo's Hevi Gee. Lapinlahden Lintujen jäsenenä hän oli vuosina 2002–2005. Virtanen oli mukana myös Irwin Goodmanin viimeisellä esiintymismatkalla.


title: Pekka Virtanen

text: Tuottajana Virtanen on toiminut muun muassa Marko Haavisto & Poutahaukat -yhtyeen levyillä.


title: Pekka Virtanen

text: Lisäksi Virtanen on toiminut lauluntekijänä muun muassa Sleepy Sleepersille, Freud Marx Engels ja Jung-yhtyeelle ja Leningrad Cowboysille. Paskan myivät -kappaleen sävellys on myös Virtasen käsialaa.


title: Ah Via Musicom

text: Ah Via Musicom on yhdysvaltalaisen kitaristi Eric Johnsonin vuonna 1990 julkaistu albumi.


title: Ah Via Musicom

text: Albumin kappale "Cliffs of Dover" voitti vuonna 1992 Grammy-palkintogaalassa "Best Rock Instrumental Performance"-sarjan ().


title: Kultakynsimö

text: Kultakynsimö ("Draba alpina") on pohjoisen pallonpuoliskon arktisten alueiden keltakukkainen kynsimökasvi. Suomessa laji on hyvin harvinainen Käsivarren tuntureiden kasvi ja se on rauhoitettu luonnonsuojelulailla.


title: Kultakynsimö

text: Monivuotinen kultakynsimö kasvaa 5–15 cm korkeaksi. Varsi on haaraton, lehdetön ja kukkaperiä myöten karvainen. Tummanvihreät lehdet ovat suikeita tai pitkulaisia, ehytlaitaisia ja niukkakarvaisia. Lehdet ovat ruusukkeena kasvin tyvessä. Kukissa on neljä hohtavankeltaista terälehteä, ja ne kasvavat terttumaisena kukintona lehdettömän kukkavarren päässä. Kyltakynsimö kukkii Suomessa heinä-elokuussa. Lidut ovat alle sentin pituisia, siirottavia, kaljuja ja selväotaisia. Kultakynsimö on ainoa Suomen tuntureilla esiintyvistä kynsimölajeista, jonka kukinto on keltainen.


title: Kultakynsimö

text: Kultakynsimö on arktis-alpiininen, sirkumpolaarinen kasvi. Sitä tavataan Ruotsin ja Norjan tunturiseuduilla, Kuolan niemimaalla, Pohjois-Venäjän ja Siperian arktisilla alueilla, Alaskassa, Pohjois-Kanadassa, Grönlannissa, Islannissa ja Huippuvuorilla. Suomessa kultakunsimöä on tavattu ainoastaan Käsivarren Lapin luoteisosan suurtuntureilla Mallalla ja Saanalla. Lajin epäillään hävinneen Mallan luonnonpuistosta poronhoidon loputtua, kun kasvuympäristö on kasvanut umpeen.


title: Kultakynsimö

text: Kultakynsimö on keskipaljakan kasvi. Suomessa sitä tavataan noin 900 metrin korkeudella varjoisilla, kosteilla kallioilla lumenviipymien reunamailla. Kultakynsimö on kalkinsuosija.


title: Dabney Coleman

text: Dabney Wharton Coleman (s. 3. tammikuuta 1932) on yhdysvaltalainen näyttelijä. Hän syntyi Austinissa, Teksasissa, pääsi Virginia Military Academyyn vuonna 1949 ja opiskeli vielä lakia Teksasin yliopistossa ennen esiintyjänuraansa. Hän on voittanut Emmy-palkinnon (1987) ja Golden Globen (1988).


title: Dabney Coleman

text: Elokuvia, joissa Colemanilla on ollut rooleja, ovat muiden muassa "Yhdeksästä viiteen" (1980), "Puhtaana käteen" (1980), "Kultalampi" (1981), "Tootsie – lyömätön lyyli" (1982) ja "Sotaleikit" (1983). Hän on esiintynyt myös televisiossa, esimerkiksi ääninäyttelijänä "Disneyn Välitunnissa".


title: Dabney Coleman

text: Coleman oli pitkään naimisissa näyttelijä Jean Halen kanssa. Hänen lapsistaan Quincy on tullut tunnetuksi musiikkialalta.


title: Bill Richardson

text: William Blaine "Bill" Richardson III (s. 15. marraskuuta 1947) on yhdysvaltalainen demokraattipoliitikko, New Mexicon kuvernööri 2003–2011, entinen energiaministeri Bill Clintonin hallituksessa 1998–2001 ja Yhdysvaltain YK-lähettiläs 1997–1998.


title: Bill Richardson

text: Richardson asettui ehdokkaaksi vuoden 2008 presidentinvaaleihin, mutta jättäytyi pois kisasta. Hän ilmoitti tukevansa Barack Obamaa. Tämän johdosta Clintonin tukija James Carville vertasi Richardsonia Juudas Iskariotiin.


title: Bill Richardson

text: Kolme Richardsonin neljästä isovanhemmasta oli Meksikon kansalaisia ja Richardson puhuu sujuvaa espanjaa.


title: Bežetsk

text: Bežetsk (, vuoteen 1766 saakka ) on kaupunki Venäjällä Tverin alueella. Kaupunki on Bežetskin piirin hallinnollinen keskus. Vuonna 2010 kaupungin asukasluku oli 24 517 (koko piirissä 36 697 as.) ja pinta-ala 17 km².


title: Bežetsk

text: Bežetsk sijaitsee Tverin alueen koillisosassa. Kaupunki sijaitsee etelästä pohjoiseen virtaavan Mologajoen ja sen Ostretšina-sivujoen yhtymäkohdassa. Alueen pääkaupungista Tveristä on sen pohjoispuolella sijaitsevaan Bežetskiin 130 kilometrin matka (kantatietä P84). Bologojesta itään Sonkovoon vievä rautatie kulkee Bežetskin kautta.


title: Bežetsk

text: Paikkakunnan perustamisvuotena pidetään vuotta 1137 ja kaupunkioikeudet se sai 1775.


title: Adulphe Delegorgue

text: Adulphe Delegorgue (1814–1850) oli ranskalainen eläintieteilijä ja metsästäjä.


title: Adulphe Delegorgue

text: Delegorgue teki tutkimusretkiä Australiaan, Madagaskarille ja eteläiseen Afrikkaan. 1839 hän ja ruotsalainen Johan August Wahlberg sekä saksalainen Ferdinand Krauss tutkivat Natalissa nykyisen Durbanin ympäristöä.


title: Adulphe Delegorgue

text: Delegorgue nimesi ja kuvaili muun muassa afrikanviiriäisen ("Coturnix delegorguei").


title: Adulphe Delegorgue

text: Hänestä on kirjoitettu kirja: "De Douai à l'Afrique du Sud il y a 150 ans, ou, Adulphe Delegorgue (1814-1850), l'explorateur oublié". Kirjoittaja on Chantal Guellaen-Vaast ja vuosi 1989.


title: Ann Richards

text: Dorothy Ann Willis Richards (1. syyskuuta 1933 – 13. syyskuuta 2006) oli yhdysvaltalainen demokraattisen puolueen poliitikko, Texasin kuvernööri 1991–1995.


title: Ann Richards

text: Richards valittiin vaalilla vuonna 1982 Texasin osavaltion valtiovarainministeriksi. Hän oli ensimmäinen osavaltiotason poliittiseen virkaan valittu nainen Texasissa 50 vuoteen. Vuonna 1990 hän asettui ehdokkaaksi osavaltion kuvernööriksi Bill Clementsin jättäessä viran. Hän hävisi kuvernöörinvaalin vuonna 1994 republikaanien George W. Bushille.


title: 30 (luku)

text: 30 (kolmekymmentä) on parillinen kokonaisluku. Sitä edeltää 29 ja sitä seuraa 31. Se on pienin tunnettu Giugan luku. Se on myös Harshad-luku kymmenjärjestelmässä.


title: 30 (luku)

text: Huhtikuussa, kesäkuussa, syyskuussa ja marraskuussa on 30 päivää. Laskutoimituksissa, esimerkiksi korkolaskuissa, lukua 30 käytetään usein yleensäkin kuukauden päivien pyöristettynä lukumääränä.


title: Dunnezat

text:
Dunnezat, jotka tunnetaan parhaiten englanninkielisellä nimellä "Beaver", "majavat", olivat
Kanadan subarktisen havumetsäalueen eteläosissa asuvia athabasca-ryhmän intiaaneja.
Heimon alkuperäinen nimi "Dunne-za", "Dane-zaa", "Tasttine" tarkoittaa majavaa. Alkujaan dunnezat asuivat Peace-joen varrella, Athabascan ja Clearwater riversin lähellä, ja Athabasca-järvestä pohjoiseen. 1700-luvulla turkiskauppa alkoi, ja vuonna 1800 turkiskaupasta täysin riippuvaiset chippewat ajoivat dunnezat pohjoiseen ja länteen Peace Riverin ympäristöstä.


title: Dunnezat

text: Dunnezoja on nykyään noin 1 000.


title: MP4

text: MP4 tai M4A eli MPEG-4 Part 14 on Applen kehittämä säiliömuoto. MP4 esiintyi ensimmäisen kerran Applen tuottamassa QuickTime-mediasoittimessa. MP4 sisältää yleensä videokuvaa ja ääntä, mutta kuvan ja äänen lisäksi se voi myös sisältää tekstityksen. MP4 toistuu useimmilla mediasoittimilla, kuten QuickTime Playerilla, Winampilla ja VLC media playerilla. Joihinkin ohjelmiin on ladattava erillinen koodekki, jotta MP4 saadaan toimimaan. MP4 on myös mobiilivideoiden tallennusmuoto, jota käytetään erityisesti Nokian puhelimien videoissa.


title: MP4

text: Osa ohjelmista saattaa tunnistaa MP4-tiedoston M4A:ksi, joka on sama tiedostomuoto kuin MP4, mutta sisältää yleensä vain ääntä.


title: MP4

text: M4V-tiedostomuoto on MPEG-4:n muunnelma. Erona on se, että M4V voidaan kopiosuojata Applen "FairPlay DRM" -ohjelman avulla. M4V:tä käytettään iTunes-verkkokaupan tallenteissa kuten televisio-ohjelmien jaksoissa, musiikkivideoissa ja täyspitkissä elokuvissa.


title: 32 (luku)

text: 32 (kolmekymmentäkaksi) on kokonaisluku. Sitä edeltää 31, ja sitä seuraa 33.


title: Pääohjaaja

text: Pääohjaaja on lentoliikenteen vakanssinimike.


title: Pääohjaaja

text: Pääohjaajana toimii jokaisessa lentoyhtiössä tehtävään erikseen määrätty lennonopettajan pätevyyden omaava kapteeni.


title: Pääohjaaja

text: Pääohjaaja on liikennelentäjien ylityönjohtaja, joka jakaa vuorot ja ratkoo ongelmatilanteet. Hänellä on oikeus tarpeen vaatiessa määrätä lentäjiä erityistarkastukseen sekä vaatia pulmatilanteen johdosta erityistoimia, esimerkiksi ylimääräistä psykofysiologista tarkastusta tilanteeseen osallisille lentäjille.


title: Pääohjaaja

text: Pienimmissä yhtiöissä pääohjaaja ottaa osaa kaikkeen lentotoimintaan, suuremmissa hän lentää vähimmän tarvittavan määrän, koska kasvava paperityön määrä on tehnyt pääohjaajasta pitkälti toimistotyöläisen. Nykyajan tietotekniikka ja erityisesti kannettavat tietokoneet ovat tosin helpottaneet tilannetta ja mahdollistaneet rutiinitöiden hoidon muuallakin kuin toimistossa.


title: Pääohjaaja

text: Eräs Finnairin tunnetuimpia pääohjaajia oli Mannerheim-ristin ritari Olli Puhakka.


title: Pääohjaaja

text: Vuodesta 2007 lähtien Finnairin pääohjaajana on toiminut lentokapteeni Heikki Saloheimo. Saloheimoa edeltänyt pääohjaaja oli Veikko Sievänen.


title: Uinnin lyhyen radan maailmanmestaruuskilpailut 1993

text: Uinnin lyhyen radan maailmanmestaruuskilpailut järjestettiin ensimmäistä kertaa vuonna 1993 Espanjan Palma de Mallorcalla. Kilpailut alkoivat 2. joulukuuta ja päättyivät 5. joulukuuta. Kilpailujen järjestäjänä toimi Kansainvälinen uimaliitto FINA.


text: Kilpailuissa rikottiin kolmetoista uinnin maailmanennätystä.


text: Isäntämaa


title: Blanca Ovelar

text: Tri Blanca Margarita Ovelar de Duarte (s. 2. syyskuuta 1957 Concepción, Paraguay) on paraguaylainen poliitikko. Hän oli opetus- ja kulttuuriministeri vuosina 2002–2007. Ovelar oli vuodesta 1947 hallinneen Colorado-puolueen ehdokas huhtikuun 2008 presidentinvaaleissa.


title: Blanca Ovelar

text: Ovelar sai psykologian tohtorin tutkinnon Universidad Nacional de Asunciónista.


title: Blanca Ovelar

text: Ovelar valittiin puolueensa presidenttiehdokkaaksi joulukuun 2007 esivaalissa päävastustajanaan entinen varapresidentti Luis Castiglioni. Presidentti Nicanor Duarte tuki Overlaria. Hän jäi vaalissa toiseksi Fernando Lugolle.


title: Annina Ärölä

text:
Annina Ärölä (omaa sukua "Tuomi") on suomalainen freelance-näyttelijä. Hän on suunnittelijaopettajana Valkeakoski-opistossa.
Ärölä valmistui teatteritaiteen maisteriksi Tampereen yliopiston näyttelijäntyön laitokselta vuonna 1995. Hän on suorittanut johtamisen erikoisammattitutkinnon, opettajan pedagogiset opinnot ja opetushallinnon tutkinnon ja opiskellut niin ikään laulun, musiikinteorian ja kitaransoiton opintoja. Ärölä on uransa aikana näytellyt Rovaniemen, Seinäjoen, Kouvolan ja Tampereen lavoilla. Hänen rooleihinsa lukeutuvat muun muassa Anna-Liisa (Manner) ja Anita Hallama (Presidentti ja Tyttö) Tampereen Työväen Teatterissa, Kyllikki (Rauta-aika) Pyynikin kesäteatterissa, Layla Locket ("Kuuma Kesä 85"), Sugar ("Piukat paikat") Seinäjoen kaupunginteatterissa sekä Maria ("The Sound of Music") Rovaniemen kaupunginteatterissa. Hänellä on ollut roolisuorituksia eri televisiokanavilla vuodesta 1993.


title: Annina Ärölä

text: Valkeakoskella asuvalla Ärölällä on kaksi lasta, Iiro (2000) ja Aliisa (2002).


title: Östen II Haraldsson

text: Östen II Haraldsson ("Eysteinn Haraldsson", nykynorjaksi "Øystein Haraldsson", noin 1125–1157) oli Norjan kuningas yhdessä veljiensä Inge Koukkuselän ja Sigurd II Munnin kanssa. Tiedot hänen elämästään perustuvat lähinnä vanhoihin saagoihin, joista Snorri Sturlusonin kirjoittama "Heimskringla" on suomennettu nimellä Norjan kuningassaagat. Östenistä ja hänen veljistään kerrotaan Heimskringlan 14. saagassa.


title: Östen II Haraldsson

text: Hän oli Harald Gillen vanhin poika, kymmenen vuotta veljiään Ingeä ja Sigurdia vanhempi, ja kasvoi isänsä nuoruudenmaassa Irlannissa. Kun Harald lähti Norjaan vaatimaan kuninkuutta itselleen 1130, hän jätti Östenin Irlantiin äitinsä kanssa. Haraldin kuoltua pikkupojat Inge ja Sigurd julistettiin kuninkaiksi, ja valta oli käytännössä sijaishallitsijoilla. Östen tuli Norjaan vuonna 1142 ja hänet hyväksyttiin Ingen ja Sigurdin kanssahallitsijaksi.


title: Östen II Haraldsson

text: Veljesten varttuessa heidän välilleen alkoi kehittyä jännitteitä, ja vuonna 1155 he kokoontuivat Bergeniin sopiakseen vallanjaosta. Yksi Sigurdin henkivartijoista surmasi neuvottelujen välillä Ingen henkivartijan. Ingen miehet tappoivat Sigurdin Bergenissä. Östen pakeni, mutta Ingen miehet surmasivat hänetkin vuonna 1157. Sigurd Munnin pojasta, kymmenvuotiaasta Haakon Harteikkaasta tuli kuningas, mutta Norja oli vuoteen 1240 asti sisällissodan kaltaisessa tilassa, jossa oli usein useita kuninkaita kannattajineen.


title: Roy Scheider

text: Roy Richard Scheider (10. marraskuuta 1932 Orange, New Jersey – 10. helmikuuta 2008 Little Rock, Arkansas) oli yhdysvaltalainen näyttelijä. Hän syntyi Orangessa, New Jerseyssä, ja opiskeli saman osavaltion Columbia High Schoolissa.


title: Roy Scheider

text: Scheider vietti kolme vuotta Yhdysvaltain ilmavoimissa. Hän menestyi nuoruudessaan nyrkkeilyssä, mutta muutti urasuunnitelmiaan ja pääsikin opiskelemaan uutta alaansa, näyttelemistä Rutgers Universityyn ja Franklin and Marshall Collegeen. Hän saavutti suosiota esiintyjänä jo 1960-luvulla ja voitti teatterityöstään Obie-palkinnon vuonna 1968.


title: Roy Scheider

text: Scheider oli kahdesti ehdolla Oscar- voittajaksi, ensin miessivuosasta elokuvassa Kovaotteiset miehet ja sitten pääosasta elokuvassa Syke ei sammu. Hän oli saanut myös Bafta -ja Kultainen maapallo -ehdokkuudet. Hän saavutti suurimmat menestyksensä elokuvissa, mutta teki useita rooleja myös televisioon. Scheiderin tunnetuin työ oli poliisipäällikkö Martin Brodyn rooli elokuvassa "Tappajahai".


title: Roy Scheider

text: Scheider oli vuosina 1962–1989 naimisissa Cynthia Beboutin kanssa, jonka kanssa hänellä on yksi tytär. Avioeron jälkeen Scheider avioitui Brenda Kingin kanssa, jonka kanssa hän sai kaksi lasta.


title: Roy Scheider

text: Scheiderilla todettiin myelooma, johon hän sai kesäkuussa 2005 luuytimensiirron. Hän oli 75-vuotias kuollessaan stafylokokki-infektioon helmikuussa 2008.


title: Roy Scheider

text: Scheider esiintyi lukuisissa kansainvälisissä menestyselokuvissa:


title: Elaine May

text: Elaine May (o.s. Berlin; s. 21. huhtikuuta 1932 Philadelphia, Pennsylvania) on yhdysvaltalainen näyttelijä, käsikirjoittaja ja ohjaaja.


title: Elaine May

text: Ennen kummankin erillisiä ohjaajauria Elaine May ja Mike Nichols tunnettiin komediallisesta yhteistyöstään teatterissa, yökerhoissa ja televisiossa. Se alkoi vuonna 1955 The Compass Players -nimisessä improvisaatioryhmässä Chicagossa. Heidän välinen kemiansa auttoi heitä tekemään nopeaälyisiä improvisaatioita, jotka parodioivat aikansa tv-haastatteluja ja ihmisten keskusteluja ajankohtaisista aiheista. Heitä alettiin kutsua vierailijoiksi kymmeniin televisio- ja radio-ohjelmiin.


title: Elaine May

text: May ohjasi ja käsikirjoitti elokuvan "Kun mies on mies" (1970), jossa hän myös itse näytteli. Hän on myöhemmin työskennellyt eri ominaisuuksissa muiden muassa elokuvissa "Sydäntenmurskaaja" (ohjaus, 1972), "Taivas saa odottaa" (1978), "Viikonloppu Kaliforniassa" (1978), "Tootsie – lyömätön lyyli" (1982), "Lainahöyhenissä" (1996), "Päävärit" (1998) sekä "Keksejä ja konnia" (2000). Hänen käsikirjoituksensa elokuvaan "Lainahöyhenissä" merkitsi pitkän tauon jälkeen paluuta yhteistyöhön Mike Nicholsin kanssa.


title: Elaine May

text: Maylle myönnettiin vuonna 1999 parhaan sovitetun käsikirjoituksen Bafta-palkinto. Hän on ollut ehdolla myös Golden Globen (1972) ja kahden Oscar-palkinnon (1979, 1999) saajaksi. Hänen elokuvansa "Ishtar" (1987) oli epäonnistuminen, joka johti vuonna 1988 huonoimman ohjaajan Razzien saamiseen ja huonoimman käsikirjoittajan Razzie-ehdokkuuteen. Toisaalta Mayn ohjaama "Sydäntenmurskaaja" (1972) valittiin vuonna 2002 American Film Instituten 100 kaikkien aikojen hauskimman amerikkalaiselokuvan listalle, ja "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Mayn esikoisohjauksen "Kun mies on mies" kaikkien aikojen sadan parhaan komedian listalle.


title: Elaine May

text: Näyttelijä Jeannie Berlin on Elaine Mayn tytär.


title: Ansar al-Islam

text: Ansar al-Islam oli kurdeista ja arabeista koostunut islamilainen terroristijärjestö, joka toimi Irakissa ja Syyriassa. Järjestön arabit olivat Irakista, Saudi-Arabiasta ja Jemenistä. Järjestö perustettiin vuonna 2001 ja se taisteli etenkin Kurdistanin isänmaallista liittoa, Irakin armeijaa ja Irakia miehittäneen koalition joukkoja vastaan. Ansar al-Islam liittyi Isis-järjestöön vuonna 2014 otettuaan ensin sen kanssa yhteen useaan otteeseen.


title: Ansar al-Islam

text: Ansar al-Islam perustettiin vuonna 2001 usean erillisen kurdi-islamistijärjestön yhteenliittymänä. Järjestön johtoon nousi Mullah Krekar. Ansar al-Islamilla oli sen perustamisesta lähtien läheiset yhteydet al-Qaidaan ja Osama bin Ladeniin. Järjestö sai kansainvälistä huomiota vuonna 2003, jolloin George W. Bushin hallinto väitti järjestön olleen linkki Saddam Husseinin johtaman Irakin hallinnon ja al-Qaidan välillä. Yhteys jäi todistamatta, mutta siihen vedottiin useaan otteeseen, kun Irakin sotaa puolustettiin sittemmin julkisuudessa. Järjestö oli joka tapauksessa antanut turvapaikan monille al-Qaidan jäsenille, jotka olivat paenneet Afganistanista Yhdysvaltojen miehitettyä maan vuonna 2001.


title: Ansar al-Islam

text: Hieman Yhdysvaltojen johtaman koalition hyökkäyksen jälkeen maaliskuussa 2003 Irakin Kurdistanin ja koalition joukot aloittivat hyökkäyksen Ansar al-Islamin joukkoja vastaan. Ennen tätä Ansar al-Islam hallitsi Biyaran ja Tawelan kaupunkeja Halabdjan eteläpuolella. Suurin osa sen jäsenistä surmattiin, vangittiin tai he pakenivat Iranin puolelle. Mullah Krekar pakeni Norjaan, jossa hän on oleskellut siitä lähtien. Järjestön johtoon hänen jälkeensä nousi Abu Abdullah al-Shafi. Järjestö toimi jonkin aikaa Iranista käsin ja muutti nimensä väliaikeisesti Ansar al-Sunnaksi. Vanha nimi otettiin taas käyttöön vuonna 2007. Vuosien 2003 ja 2007 välillä Ansar al-Islam teki iskuja Irakin hallituksen ja enenevissä määrin koalition joukkoja vastaan. Sen verisin isku tapahtui 1. huhtikuuta 2004, kun kaksi itsemurhapommittajaa räjäyttivät autonsa Kurdistanin isänmaallisen liiton toimistolla Erbilin kaupungissa. Hyökkäyksessä kuoli yli 100 siviiliä. Huhtikuuhun 2007 mennessä järjestö oli itsensä mukaan toteuttanut 1 600 iskua Irakissa. Ansar al-Islam teki yhteistyötä Irakin al-Qaidan kanssa, mutta ei liittynyt jälkimmäisen perustamaan Irakin islamilainen valtio-nimiseen kattojärjestöön.


title: Ansar al-Islam

text: Yhdysvallat vetäytyi Irakista vuonna 2011 ja Ansar al-Islam jatkoi toimintaansa. Se toteutti suurimman osan hyökkäyksistään Mosulin ja Kirkukin alueilla. Syyrian sisällissodan puhjettua vuonna 2011 järjestö laajensi toimintaansa Syyrian puolelle. Syyriassa se taisteli al-Nusran rintaman ja Islamilaisen rintaman puolella Syyrian hallitusta, sekä paikallisia kurdeja vastaan. Isis-järjestön noustua vuosina 2013-2014 Ansar al-Islam teki vaihtelevasti yhteistyötä sen kanssa, mutta ajoittain myös taistellen sitä vastaan. Ansar al-Islam syytti Isis:tä yrityksistä alistaa tämä oman valtansa alle. Alkuvuodesta 2014 Isis otti vastuun Ansar al-Islamin tuolloiseen johtoon kuuluneen Abu Ahmadin salamurhasta. Huhtikuussa samana vuonna Ansar al-Islam julisti sodan Isis:tä vastaan, mutta jo saman vuoden elokuussa 50 järjestön johtoon kuulunutta vannoivat valan Isis-järjestölle. Irakin Ansal al-Islamin taistelijoista noin 90 % liittyi tämän myötä Isis-järjestöön, mutta sen Syyrian haara ei hyväksynyt liitosta ja se tunnetaan nykyisin nimellä Al Syria.


title: George White

text: George White (21. elokuuta 1872 Elmira, New York – 15. joulukuuta 1953 West Palm Beach, Florida) oli yhdysvaltalainen demokraattipoliitikko ja Ohion kuvernööri. Hän istui Ohion osavaltion edustajainhuoneessa vuosina 1905–1908 ja Yhdysvaltain edustajainhuoneessa vuosina 1911–1915 ja 1917–1919. Ohion kuvernöörinä hän toimi vuosina 1931–1935.


title: Elisabeth Volkenrath

text: Elisabeth Volkenrath (1919 – 13. joulukuuta 1945, Hameln) oli SS-nainen ja leirivartija useilla natsi-Saksan keskitysleireillä.


title: Elisabeth Volkenrath

text: Ennen kuin hänet kutsuttiin valtion palvelukseen vuonna 1939, Volkenrath työskenteli kampaajana. Hän harjoitteli SS-esimiehensä Dorothea Binzin alaisuudessa Ravensbrückin keskitysleirillä, ja meni 1943 Auschwitz-Birkenauhun Aufseheriniksi. Siellä hän osallistui vankien luokitteluun ja hyväksikäyttöön. Marraskuussa 1944 hänet ylennettiin SS-Oberaufseherin-arvoon, ja hän valvoi useita vankien hirttämisiä. Hän meni myöhemmin Bergen-Belsenin leirille SS-esimieheksi.


title: Elisabeth Volkenrath

text: Huhtikuussa 1945 Britannian armeija pidätti hänet ja laittoi vankilaan. Hän joutui oikeuteen Irma Gresen ja monen muun Belsenin SS-vartijan kanssa. Volkenrath tuomittiin kuolemaan ja hirtettiin 13. joulukuuta 1945 Hamelnin vankilassa.


title: Kurdistanin isänmaallinen liitto

text: Kurdistanin isänmaallinen liitto (Yekîtî Nîştimanî Kurdistan, PUK) on Irakin kurdien poliittinen puolue.


title: Kurdistanin isänmaallinen liitto

text: Kurdistanin isänmaallinen liitto perustettiin kesäkuussa 1975, kaksi kuukautta kurdien vuosien 1974–1975 kapinan kukistumisen jälkeen. Jalal Talabani, sittemmin Irakin presidentti on ollut puolueen pääsihteeri sen perustamisesta asti. Eräät lähteet pitävät PUK:ia KDP:sta irtautuneena ryhmänä. Ryhmien välit olivat huonot, ja ne taistelivat toisiaan vastaan sekä Irakin armeijan joukkoja vastaan. PUK:in tukijoita olivat mm. Iran ja Syyria, jossa Talabani oli maanpaossa. Vuoden 2003 Irakin sodan aikan PUK:in joukot avustivat Yhdysvaltain joukkoja taistelussa Pohjois-Irakissa. Myöhemmin PUK taisteli kurdi-islamisteja kuten Ansar al-Islamia vastaan.


title: Kurdistanin isänmaallinen liitto

text: Suuntaukseltaan sosiaalidemokraattinen PUK on sosialistisen internationaalin jäsen.


title: Kurdistanin isänmaallinen liitto

text: PUK liittoutui KDP:n kanssa Kurdistanin demokraattiseksi isänmaalliseksi liitoksi vuoden 2005 Irakin parlamenttivaaleja varten. Kurdilista sai 25,6 % äänistä.


title: Kielin yliopisto

text: Kielin yliopisto (, CAU) toimii Kielin kaupungissa Pohjois-Saksassa. Yliopiston perusti vuonna 1665 herttua Christian Albrecht pappien ja hallintovirkamiesten koulutusta varten. Aluksi luentoja pidettiin fransiskaaniluostarissa.


title: Kielin yliopisto

text: Vuonna 2017 yliopistossa oli kirjoilla 25 725 opiskelijaa.


title: Kielin yliopisto

text: Yliopiston henkilökuntaan on kuulunut useita nobelisteja ja muita tunnettuja tiedemiehiä.


title: Reinhard Selten

text: Reinhard Selten (5. lokakuuta 1930 Breslau, Saksa – 23. elokuuta 2016 Poznań, Puola) oli saksalainen taloustieteilijä. Hän syntyi Wrocławissa, silloisessa saksankielisessä Breslaussa.


title: Reinhard Selten

text: Puoliksi juutalainen Selten pakeni Breslausta äitinsä ja sisarustensa kanssa toisen maailmansodan aikana. Nuorukainen kiinnostui matematiikasta, jota hän lopulta pääsi opiskelemaan Frankfurtin yliopistoon. Hän aloitti tieteellisen uransa professori Heinz Sauermannin avustajana.


title: Reinhard Selten

text: Selten meni vuonna 1959 naimisiin esperantopiireissä tapaamansa Elisabeth Langreinerin kanssa. Hän pysyi kielen harrastajana vanhalle iälleen. Hänestä tuli vähitellen johtavia peliteorian asiantuntijoita, ja ura huipentui vuonna 1994 myönnettyyn Nobelin taloustieteen palkintoon.


title: Reinhard Selten

text: Selten oli vierailevana professorina Kalifornian yliopistossa Berkeleyssä jo 1960-luvulla ja työskenteli Berliinin vapaan yliopiston taloustieteen professorina, kunnes siirtyi vuonna 1972 Bielefeldin yliopistoon. Hän vietti siellä toistakymmentä vuotta ja siirtyi edelleen Bonnin yliopistoon.


title: Reinhard Selten

text: Seltenillä todettiin vuonna 1991 diabetes. Hän kuului Akademio Internacia de la Sciencoj San Marinon perustajajäseniin.


title: Portlandsementti

text: Portlandsementti on yleisin sementtityyppi. Sitä valmistetaan hienoksi jauhetusta Portlandklinkkeristä, johon on lisätty sitoutumisen säätöä varten kipsiä.


title: Portlandsementti

text: Portlandsementin nimi tulee siitä, että se muistuttaa portlandkiveä, jota louhittiin Portlandin saarella Dorsetissa Englannissa. Vuonna 1824 englantilainen Joseph Aspdin patentoi portlandsementin valmistuksen. Nykyisen tyyppisen portlandsementin valmistuksen voidaan katsoa alkaneen vasta vuonna 1843, kun niin ikään englantilainen Isaac Johnson paransi Aspdinin menetelmää polttamalla raaka-aineseoksen sintrauslämpötilaan asti. Kolmas portlandsementin valmistuksen yleistymiseen vaikuttanut englantilainen oli Frederick Ransome, joka vuonna 1885 patentoi raaka-aineseoksen polttamisen kiertouunissa. Tämä uusi valmistustekniikka paransi sementin laatua ja alensi merkittävästi kustannuksia. Menetelmä kehittyi nopeasti, ja 1900-luvun alussa kiertouuneja alettiin valmistaa teollisesti.


title: Portlandsementti

text: Vuonna 1869 aloitettiin Saviolla sementin valmistus. Vuosituotanto oli vain 4000 tonnia vuodessa, ja tehdas joutui lopettamaan 1894 huonon menekin vuoksi. Vanhimmat yhä toiminnassa olevat tehtaat ovat Finnsementin omistamat Paraisten sementtitehdas (1914) ja Lappeenrannan sementtitehdas (1938). Sementtiä on valmistettu myös Virkkalassa 1919–1994 ja Kolarissa 1968–1989.


Jesse Jamesin salamurha pelkuri Robert Fordin toimesta ("The Assassination of Jesse James by the Coward Robert Ford") on yhdysvaltalainen lännenelokuva vuodelta 2007. Se pohjautuu Ron Hansenin samannimiseen, vuonna 1983 julkaistuun romaaniin, joka kuvaa rikollispomo Jesse Jamesin viimeisiä aikoja ja hänet murhannutta Robert Fordia. Elokuvan on ohjannut Andrew Dominik. Sen pääosissa esiintyvät Brad Pitt (Jesse James) ja Casey Affleck (Robert Ford). Elokuva kuvattiin kanadalaisissa Calgaryn, Edmontonin ja Winnipegin kaupungeissa. Sen ensiesitys tapahtui Yhdysvalloissa 21. syyskuuta 2007. Suomen ensi-ilta oli 4. tammikuuta 2008.


title: Jesse Jamesin salamurha pelkuri Robert Fordin toimesta

text: Vuonna 2016 "Jesse Jamesin salamurha" äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Seuraanto

text: Seuraanto tarkoittaa seuraavia asioita:


title: Juana Bormann

text: Juana Bormann (tai Johanna Borman, 1893 – 13. joulukuuta 1945) oli keskitysleirivartija ja SS-nainen useilla keskitysleireillä. Sodan jälkeen hänet teloitettiin Hamelnin vankilassa sotarikoksista. Hän ei ollut sukua Martin Bormannille.


title: Juana Bormann

text: Oikeudessa Bormann kertoi liittyneensä SS:ään vuonna 1938 ”ansaitakseen paremmin”. Hän palveli ensin Lichtenburgin keskitysleirillä Saksissa SS Oberaufseherin Jane Bernigaun alaisena 49 muun SS-naisen kanssa. Vuonna 1939 hänet siirrettiin valvomaan työväkeä uuteen Ravensbrückin naistenleiriin Berliinin lähelle. Maaliskuussa 1942 Bormann valittiin yhdeksi niistä muutamista naisista, jotka lähetettiin vartijoiksi Auschwitzin leirille Puolaan. Pienikokoinen Bormann tuli tunnetuksi julmuudestaan. Uhrit kutsuivat häntä ”näädäksi” ja ”naiseksi koirien kanssa”. Lokakuussa 1942 Bormann siirtyi Auschwitz-Birkenauhun "Aufseheriniksi". Hänen esimiehinään olivat muiden muassa Maria Mandel, Margot Drexler (Drechsel, Dreschel) ja Irma Grese.


title: Juana Bormann

text: Vuonna 1944 Bormann siirrettiin Hindenburgin (nykyään Puolan Zabrze) keskitysleirille Sleesiaan. Tammikuussa 1945 hän palasi Ravensbrückiin. Maaliskuussa hän saapui viimeiseen komennuspaikkaansa, Bergen-Belseniin, Cellen lähelle, missä hän palveli Josef Kramerin, Irma Gresen ja Elisabeth Volkenrathin alaisina. Bormann oli palvellut näiden kaikkien kanssa jo Birkenaussa. 15. huhtikuuta 1945 Britannian armeija vapautti Bergen-Belsenin, ja löysi yli 10 000 ruumista ja 60 000 eloonjäänyttä. Vapauttajat määräsivät koko SS-henkilöstön hautaamaan kuolleita. Armeija vangitsi Bormannin ja kuulusteli häntä, jonka jälkeen häntä syytettiin Belsen-oikeudenkäynnissä 17. syyskuuta 1945 – 17. marraskuuta 1945. Hänet todettiin syylliseksi ja hirtettiin Hamelnin vankilassa 13. joulukuuta 1945.


title: Liverrys

text: Liverrys tarkoittaa seuraavia asioita:


title: Dresdenin hallintopiiri

text: Dresdenin hallintopiiri () oli yksi saksalaisen Saksin osavaltion kolmesta hallintopiiristä. Se sijaitsi osavaltion itäosassa ja kattoi 7 930,80 neliökilometrin suuruisen alueen. Hallintopiirissä asui noin 1,7 miljoonaa ihmistä ja sen pääkaupunki oli Dresden. Väestötiheys oli 209 as./km².


title: Dresdenin hallintopiiri

text: Hallintopiiri koostui kahdeksasta piirikunnasta ja kolmesta piirittömästä kaupungista (). Piirittömiä kaupunkeja Dresdenin hallintopiirissä olivat Dresden, Görlitz ja Hoyerswerda.


title: Freeda Foreman

text: Freeda George Foreman (s. 16. lokakuuta 1976 Houston, Texas) on entinen yhdysvaltalainen nyrkkeilijä. Hän on entisen nyrkkeilyn raskaansarjan maailmanmestarin George Foremanin tytär.


title: Freeda Foreman

text: Kun Muhammad Alin tytär Laila Ali ja Joe Frazierin tytär Jackie Frazier-Lyde olivat aloittaneet nyrkkeilyuransa, päätti Freeda kerätä isot rahat nyrkkeilystä hyödyntäen isänsä sukunimeä. Hän aloitti uransa vuonna 2000, ja debyyttiottelussaan hän kohtasi myös debyyttiään tekevän Laquanda Landersin. Ottelu päättyi Foremanin voittoon toisessa erässä. Lyhyeksi jääneellä urallaan hän otteli 6 ottelua voittaen niistä viisi ja häviten yhden.


title: Freeda Foreman

text: Uransa jälkeen Foreman on promotoinut amatööri- ja ammattilaisotteluita, joilla kerätään rahaa tyypin 2 diabeteksen hoitokeinojen etsimiseen.


title: Abdul Aziz al-Hakim

text: Abdul Aziz al-Hakim (; 1953 – 26. elokuuta 2009) oli irakilainen šiiateologi ja Irakin suurimman puolueen, Irakin islamilaisen vallankumouksen ylimmän neuvoston johtaja. Hän oli Yhdysvaltain miehityshallinnon (Coalition Provisional Authority) nimittämän Iraqi Governing Councilin (IGC; heinäkuu 2003–kesäkuu 2004) jäsen ja sen presidentti joulukuussa 2003.


title: Abdul Aziz al-Hakim

text: Hän oli suurajatolla Muhsin al-Hakimin poika. Hänen veljensä Mohammed Baqir al-Hakim murhattiin autopommi-iskussa elokuussa 2003 Najafissa Imaami Alin moskeijan ulkopuolella, jonka jälkeen hän nousi SCIRIn johtoon.


title: Abdul Aziz al-Hakim

text: Hakim oli 20 vuotta maapaossa Iranissa, jossa oli perustamassa SCIRI:a ja oli sen aseellisen siiven Badr-prikaatin johdossa. Hän johti Yhdistynyttä Irakin koalitiota tammikuun 2005 vaaleissa.


title: Abdul Aziz al-Hakim

text: Abdul Aziz al-Hakim kuoli keuhkosyöpään elokuussa 2009.


title: 4chan

text: 4chan on englanninkielinen, länsimaissa kenties tunnetuin chan-tyyppinen kuvafoorumi.


title: 4chan

text: 4chanin perusti Something Awful -foorumin käyttäjä Christopher Poole, joka tunnetaan nimimerkillä ”moot”. Sivusto on kerännyt animeharrastajien huomiota maailmanlaajuisesti ja se on kasvanut merkittävästi perustamisestaan. Tammikuussa 2015 4chanin sijoitus liikennemääriä mittaavan Alexa Internetin listalla oli 695. Moot ilmoitti jättävänsä 4chanin johtajan tehtävät 21. tammikuuta 2015. Sivusto myytiin syyskuussa 2015 ja sen osti Hiroyuki Nishimura, 4chanin esikuvana toimineen 2channel-foorumin perustaja.


title: 4chan

text: 4chan on keskustelu-, kuva- ja piirustusfoorumi. 4chanissa on 35 eri kuva-aiheista ”lautaa”, joiden aihepiirit vaihtelevat aina animesta pornografiaan.


title: 4chan

text: Kanavista ylivoimaisesti suosituin on "random" (tunnetaan yleisesti myös nimellä "/b/" kanavan tunnuskirjaimen mukaan), jolla on hyvin vähän sääntöjä: käyttäjät voivat lähettää sinne lähes mitä tahansa laillista materiaalia.


title: 4chan

text: Aluksi 4chan koostui vain kahdesta ”laudasta” a:sta ja b:stä. Näiden lautojen verkko-osoitteet olivat (ja ovat yhä) muotoa "4chan.org//. "Lauta /a/ on oli (ja on yhä) tarkoitettu animelle, ja /b/ satunnaiselle animelle (Anime Random). Lautojen määrän kasvaessa /b/ muutettiin "satunnaiseksi."


title: 4chan

text: Laiton toiminta, kuten muiden sivujen häirintä (ns. ”invading”, mm. Habbo -virtuaalichatin tarkoituksellinen tukkiminen) on kielletty. Gawker.comin Nick Douglas on kuvaillut /b/:tä alueeksi, jossa ”käyttäjät yrittävät shokeerata, viihdyttää ja vaihtaa ilmaista pornoa keskenään”.


title: 4chan

text: Palvelussa on kuvakanavien lisäksi 19 tekstipohjaista keskustelupalstaa.


title: 4chan

text: 4chan on käyttäjilleen ilmainen. Ylläpitoon tarvittava rahoitus kerätään mainostuloilla. Lisäksi käyttäjät voivat tukea sivuston toimintaa ostamalla vuodeksi kerrallaan tunnisteen ("4chan Pass"), jolla voidaan ohittaa kuvien lähetyksen yhteydessä käytettävä kuvavarmennus. 4chan ei vastaanota lahjoituksia.


title: Marko Haavisto & Poutahaukat (albumi)

text: Marko Haavisto & Poutahaukat on samannimisen yhtyeen esikoisalbumi, joka julkaistiin vuonna 1997.


title: Täydellinen maailma (albumi)

text: Täydellinen maailma on Marko Haavisto & Poutahaukat -yhtyeen toinen albumi. Se julkaistiin vuonna 1999.


title: Lamppu palaa

text: Lamppu palaa on Marko Haavisto & Poutahaukat -yhtyeen kolmas albumi. Se julkaistiin vuonna 2002.


title: Lamppu palaa

text: Kappaleet 2 ja 13 Aki Kaurismäen elokuvasta Mies vailla menneisyyttä.


title: Turve Suomen energiantuotannossa

text: Turpeen osuus Suomen energiantuotannossa on noin 4 prosenttia. Suurimmat turpeesta energiaa tuottavat yritykset Suomessa ovat Vapo Oy sekä Turveruukki Oy. Suomen turpeen energiakäyttö oli vuonna 2007 sähkönkulutuksesta 7,6 % ja energiankulutuksesta noin 7,0 %. Vuonna 2000 turpeen osuus sähköstä ja energiasta oli 4,7 %. Suomi on yksi maailman turverikkaimmista maista. Kolmannes Suomen pinta-alasta eli noin 10 miljoonaa hehtaaria on erilaisia soita. Suomen soista 0,6 % on energiaturvekäytössä. Noin 12,0 % maan soista on suojeltuja. Suojelualueet eivät ole kuitenkaan jakautuneet tasaisesti, vaan niistä iso osa on Pohjois-Suomessa. Näin ollen Etelä-Suomen soista on suojeltu vain alle 2 %.


title: Turve Suomen energiantuotannossa

text: Suomen soista 40 % on enää luonnontilaisia. Esimerkiksi Keski-Suomessa vain alle 20 % soista on luonnontilassa. Metsähallitus on todennut, että "luonnontilaisten soiden vähennyttyä soiden luontotyypit ja lajit ovat uhanalaistuneet ja suoluonnon laatu on heikentynyt".


title: Turve Suomen energiantuotannossa

text: Turvemaita kuivataan Suomessa maatalouskäyttöön, mutta se aiheuttaa suuret CO- ja NO-päästöt. Paras tapa ehkäistä se on välttää turvemaan kuivaus. IPCC:n mukaan maataloudessa hiilidioksidin ehkäisyn päämenetelmiin sisältyy viljeltyjen turvemaiden entistäminen takaisin alkuperäiseen tilaan. IPCC ei suosittele turvemaiden metsittämistä tai ojittamista, vaan ojien poistoa ja metsitettyjen turvemaiden entistämistä suoalueiksi.


title: Turve Suomen energiantuotannossa

text: Suomessa kaikki energiaturvekäytöstä poistuneet maa-alueet ennallistetaan, metsitetään tai hyödynnetään maatalouskäytössä. Ennallistamisella tarkoitetaan, että maa-alueet palautetaan joko luonnontilaisiksi ekosysteemeiksi, esimerkiksi kosteikoiksi tai hiiltä tehokkaasti sitoviksi viljelyksiksi. Monet tärkeistä maan lintujärvistä, kuten esimerkiksi Limingan lintujärvi, ovat entisiä energiaturvealueita. Kaikkia alueita ei kuitenkaan ennallisteta, vaan niistä tulee esimerkiksi talousmetsää. Ruokohelpiviljelykset puolestaan tuottavat biomassaa uusiutuvan energian tuotantoon.


title: Turve Suomen energiantuotannossa

text: Suomi on yksi maailman soisimmista valtioista. Suomi oli maailman suurin turpeen tuottaja vuonna 2005. Suomen osuus koko maailman energiaturpeen tuotannosta oli yli 50 %. U.S. Geological Surveyn mineraali vuosikirjan mukaan vuonna 2005 turvetta tuotetaan energiaksi vain Euroopassa. Energiaturpeen tuottajamaat olivat: Suomi 51 %, Irlanti 31 %, Valko-Venäjä 11 %, Moldova 3,0 % ja Ruotsi 3,6 %. Lähteessä Viro, Latvia, Liettua, Venäjä ja Unkari eivät ole määrittäneet turpeen käyttötarkoitusta. Maailmanlaajuisesti energiaturpeen tuotanto on kasvuturpeen tuotantoa suurempaa.


title: Turve Suomen energiantuotannossa

text: Turvevoimaloita on Suomessa noin 60 ja VTT:n vuonna 2009 julkaiseman selvityksen mukaan turve työllistää Suomessa suoraan ja välillisesti yhteensä yli 12 000 henkilötyövuoden verran, ja sen vaikutus valtion- ja kuntatalouteen on vuosittain noin 370 miljoonan euron luokkaa. Turpeen kansallisten markkinoiden liikevaihto on noin 200 miljoonaa euroa. Kansainvälinen liikevaihto ei ole merkittävää, sillä turpeen käyttö energiantuotantoon on kannattavaa vain paikallisesti.


title: Turve Suomen energiantuotannossa

text: Suomessa turpeella tuotettua sähköä on tuettu syöttötariffien avulla toukokuusta 2007 lähtien. IEA, Vihreät ja Vasemmistoliitto ovat arvostelleet tariffeja.


title: Turve Suomen energiantuotannossa

text: Valtakunnan turvevarojen energiasisältö on noin 13 000 TWh. Turvevarojen energia vastaa 1 100 miljoonaa öljytonnia. Suomen turvevarat ovat kaksinkertaiset Pohjanmeren tunnettuihin öljyvaroihin ja 2/3 Norjan tunnettuihin öljyvaroihin verrattuna. Suomen turvevarat ovat lähes kymmenkertaiset maamme puuvarojen energiaan ja 35-kertaiset puuston tilavuuteen verrattuna.


title: Turve Suomen energiantuotannossa

text: Päästökauppalaki (683/2004) tuli voimaan elokuussa 2004.


title: Turve Suomen energiantuotannossa

text: Turpeen syöttötariffia maksetaan lakisääteisesti lauhdutusvoimalaitoksissa tuotetulle sähkölle 1.5.2007−31.12.2010. Lain mukaan kantaverkonhaltijan tulee kerätä syöttötariffimaksu kaikilta verkon sähkön kuluttajilta tasapuolisesti ja ketään syrjimättä. Mauri Pekkarisen mukaan järjestelmä koskee yli 120 MW:n kokoisia laitoksia, joiden pääasiallinen polttoaine on turve. Syöttötariffi kohdistuu 400 MW:n tuotantoon. Se maksaa vuodesta riippuen 1−10 miljoonaa euroa. Pekkarisen mukaan työllisyysvaikutus on useita satoja työpaikkoja. Syöttötariffia maksetaan lauhdutusvoimalaitoksissa tuotetulle sähkölle kuukausittain lisähintaa seuraavasti:


title: Turve Suomen energiantuotannossa

text: Lisähinta (€/MWh) = 1 €/MWh + (Pt+ εtx Pe)/ ηt - (Ph+ εhx Pe)/ ηh, jossa


title: Turve Suomen energiantuotannossa

text: Turpeen energiakäytöstä maksettiin vuosina 2003−2005 veroa 1,59 €/MWh. Tämän jälkeen turve on luokiteltu samaan valmisteverottomaan ryhmään ydin- ja vesivoiman kanssa. Kivihiilestä, öljystä ja maakaasusta maksetaan edelleen valmisteveroa. Eduskunta sääti vuonna 2006 lain, jolla korvataan turvevoimaloille hiilidioksidipäästöistä aiheutuvia päästöoikeuskustannuksia. IEA:n pääjohtaja Nobuo Tanaka mukaan Suomen pitää huolehtia siitä, että tämä tuki on vain väliaikainen.


title: Turve Suomen energiantuotannossa

text: Turvetuotanto voi aiheuttaa muun muassa pienhiukkaspölyä, meluhaittaa, vesistön kuormittumista ja maiseman muutoksia. Korkein hallinto-oikeus kielsi näillä perusteilla Järvelänsuon turvetuotannon vuonna 2005.


title: Turve Suomen energiantuotannossa

text: Turpeen energiakäytön rikkipäästöt Suomessa olivat 15,6 (9,7) x 1 000 t SO 2003 (2005). Suomessa turpeen energiakäyttö 2003 (2005) vastaa 15 % (14 %) rikkipäästöistä; 6,3 % (4,3 %) typpipäästöistä, 12.5 % (10,4 %) kasvihuonepäästöistä ja 15 % (13 %) energiantuotannon kasvihuonepäästöistä. Vuonna 2003 Suomen turpeen energiankäytön hiilidioksidipäästöt olivat 86 % verrattuna Suomen liikennepolttoaineiden hiilidioksidipäästöihin.


title: Turve Suomen energiantuotannossa

text: Suomen luonnonsuojeluliiton mukaan turpeen polton lisäämistä ei voi perustella millään syyllä. Luonnonsuojeluliitto katsoo, että uhanalainen suoluonto tarvitsee lisäsuojelu- ja ennallistamisohjelman, jonka tavoitteena on soiden monimuotoisuuden ja hiilitaseen säilyttäminen.


title: Turve Suomen energiantuotannossa

text: VTT:n vuonna 2007 julkaiseman tutkimuksen mukaan turpeen käytön kasvihuonevaikutus on kivihiiltä pahempi riippumatta siitä onko turve peräisin luonnonsuolta vai metsäojitetulta suolta.


title: Turve Suomen energiantuotannossa

text: Ilkka Savolaisen (VTT) mukaan tilastokeskuksen lukujen valossa turvemaan hiili vähenee Suomessa 6 miljoonalla tonnilla vuoessa. Luonnontilaisia soita on vain 40 %, ja ne sitovat korkeintaan kolmanneksen tästä. Savolaisen mukaan suot ovat turvetuotannon vuoksi hiililähteitä ja niiden ilmastovaikutukset ovat kielteiset.


title: Turve Suomen energiantuotannossa

text: IEA:n mukaan Suomen bonustariffi on suunniteltu tekemään EU:n päästökauppa tehottomaksi. Päästökaupassa hiilipäästöjä pyritään hintaohjaamaan. Bonustariffi poistaa Suomen kannusteen vaihtaa runsas hiilipäästöinen turve-energialähde vähäpäästöisempään.


title: Turve Suomen energiantuotannossa

text: Professori Jyri Seppälän mukaan turve ei kuulu kansainvälisesti uusiutuvien energialähteiden piiriin. Siksi turpeen käyttöä varten Suomi perusti 2002−2005 tutkimusohjelma. Keväällä 2008 kansallinen ilmastopaneeli paljasti, ettei tutkimustieto anna perusteita muuttaa tulkintaa kasvihuonekaasulaskelmissa: Turve on fossiilinen polttoaine ja sen käyttö lisää ilmastonmuutosta. Turpeen kasvihuonepäästöt ovat viime vuosina verrattavissa Suomen henkilöautoliikenteen kasvihuonepäästöihin. Jyri Seppälän mukaan turpeen biodieselmäärittely on vaikeaa eikä soiden tulevaisuuden hiilisidontaa voi vahvistaa. Kansainvälinen päästölaskelma ei tunne tulevaisuuden maankäyttöoptioita.


title: Turve Suomen energiantuotannossa

text: Monet poliittiset vaikuttajat vastustavat turvetuotantoa. Eräs tunnetuimmista henkilöistä, joka ovat aikaisemmin kannattanut turvetuotantoa, mutta on alkanut sitä myöhemmin vastustamaan, on Suomen entinen valtionvarainministeri Iiro Viinanen. Usein turvetuotannon arvostelijat myös sanovat, että Suomen suurin turvetuottaja Vapo harjoittaa viherpesua. Vapo on myös joutunut maksamaan korvauksia pilattuaan vesistöjä turvetuotannolla.


title: Turve Suomen energiantuotannossa

text: Perussuomalaiset kannattavat turvetuotantoa ja haluaisivat estää sen alasajon.


title: Turve Suomen energiantuotannossa

text: EU:n linjauksen mukaisesti Suomella on velvoite vastata kasvavaan tarpeeseen uusiutuvalla, teknisesti tehokkaalla ja paikallisesti tuotetulla energialla. EU:n tavoitteena on, että jäsenmaiden energiaomavaraisuus vahvistuu merkittävästi tulevien vuosien aikana. Suomessa tämä tarkoittaa omien energiaresurssien tehokkaampaa ja vastuullista hyödyntämistä. Suomessa on mittavat uusiutuvan energiantuotannon resurssit metsä- ja muussa biomassassa. Teknisesti biomassan hyödyntäminen on mahdollista kuivaavan tukipolttoaineen, esimerkiksi energiaturpeen avulla. Biomassan ja energiaturpeen yhteiskäytön pienhiukkaspäästöt ovat edullisimpia tuotettuun energiamäärään verrattuna.


title: Turve Suomen energiantuotannossa

text:
Maailmalla turvetta pidetään fossiilisiin rinnastettavana polttoaineena, mutta Suomessa turve on luokiteltu hitaasti uusiutuvaksi biomassapolttoaineeksi.
Määritelmään päätyi Kauppa- ja teollisuusministeriön vuonna 2000 julkaisema selvitys "Turpeen asema Suomen kasvihuonekaasutaseissa".
Selvityksen mukaan puusto uusiutuu Suomessa 100 vuodessa, mutta turvekerros vaatii syntyäkseen jopa tuhansia vuosia, eikä toisaalta enrgiaksi käytettyjä turvesoita edes yritetä uusia soiksi kuin poikkeustapauksissa. Turpeen käyttö ei ole yksittäisen suon kannalta kestävää. Turvekerroksen uusiutumisen vaatiman pitkän aikajänteen vuoksi sitä voidaan pitää puuhun verrattuna vain ”hitaasti uusiutuvana polttoaineena”.
Raportti on saanut osakseen voimakasta kritiikkiä sekä kotimaisilta että ulkomaisilta tutkijoilta. Keskusta ja Kristillisdemokraatit puoltavat tätä luokittelua.


title: Turve Suomen energiantuotannossa

text: Tilastokeskuksen mukaan vuosien 2004−2005 hyvä vesitilanne vuosiin (2001−2003) verrattuna vähensi turpeen energiakäyttöä Suomessa. Vuosina 2002−2003 turpeella tuotettua sähköä myytiin pohjoismaisille sähkömarkkinoille.


title: Turve Suomen energiantuotannossa

text: Huippuvuoden tupeen osalta koettiin vuonna 2007 jälkeen turpeen energiankäyttö on kääntynyt laskuun, tupeen polton määrä on jopa puolittunut huippu vuosista.


title: Turve Suomen energiantuotannossa

text: Turvetta tuottava Vapo yhtiö valmistautuu luopumaan energiaturpeen eri energian poltosta koska se yleisesti nähdään fossiilisen polttoaineena.


title: Turve Suomen energiantuotannossa

text: Energiayhtiöt ovat ilmoittaneet vähentävänsä turpeen polttoa energiaisiksi.


title: Turve Suomen energiantuotannossa

text: Suomessa on runsaasti biomassaa muun muassametsissä. Biomassalla tarkoitetaan uusiutuvia luonnonvaroja, pääosin puita ja peltokasveja. Termiä biomassa käytetään erityisesti silloin, kun kasveista tuotetaan muuta kuin elintarviketta, kuten energiaa, polttoaineita tai muovia. Biomassan saatavuus on hyvä joka puolella Suomea.


title: Turve Suomen energiantuotannossa

text: Biomassaa saadaan metsistä ja pelloilta sekä perinteisen teollisuuden jäteliemistä. Osa biomassasta hyödynnetään suoraan energiantuotannossa. Luontaisen kosteutensa ansiosta biomassa tarvitsee teknisen tukipolttoaineen, jotta palaminen olisi puhdasta ja energiatehokasta. Yksi teknisesti toimivimmista tukipolttoaineista on energiaturve, jonka käytön avulla biomassa palaa puhtaasti ja esimerkiksi paikalliset hiukkaspäästöt ovat pienet. Hiukkaspäästöt pysyvät pieninä, koska energiaturve sitoo metsähakkeen epäpuhtauksia, kuten alkaleita tehokkaasti. Metsähakkeen ja energiaturpeen yhteiskäyttö parantaa selvästi polttokattilan puhtaana pysymistä, minkä seurauksena kattila ei esimerkiksi kuumene liikaa ja toimii täten tehokkaammin. Kun polttoaineseos on kuivaa, myös sen lämpöarvo on parempi. Tällöin siitä saatu hyötysuhde on parempi, eli samalla polttoainemäärällä saadaan tuotettua enemmän energiaa hyödynnettävässä muodossa. Lisäksi biomassa sisältää klooria, joka on lähtöisin lehtivihreästä. Turpeen sisältämä rikki sitoo biomassasta vapautuvan kloorin ja siten estää kattilan lämpöpintoja syöpymästä kloorin vaikutuksesta. Biomassaa hyödyntävän CHP-tuotannon hyötysuhde voidaan saada lähelle 80 prosenttia.


title: Turve Suomen energiantuotannossa

text: Turvetuotanto sisältää myös turvepellettien energiamäärän. Tilastokeskuksen mukaan turvepellettejä valmistettiin 26,9 miljoonaa tonnia vuonna 2004, 29,3 miljoonaa tonnia v.uonna 2005 ja 3,5 miljoonaa tonnia vuonna 2006. Suomen turpeen kulutuksesta turvepelletit mukaan lukien 98−99 % käytetään teollisuudessa. Vuonna 2006 kulutuksesta oli noin 30,0 % sähköntuotantoa, 39,5 % kaukolämmön ja sähkön yhteistuotantoa ja 29,5 % muuta teollisuuskäyttöä.


title: Turve Suomen energiantuotannossa

text:
Biomassaa ja energiaturvetta käytetään paikallisissa CHP-voimaloissa (Combined Heat and Power), jotka tuottavat sekä lämpöä että sähköä. CHP-voimaloiden hyötysuhde on erittäin korkea, jopa 90 prosenttia, jolloin hukkalämmön osuus on hyvin pieni. Pelkästään sähköntuotantoon erikoistuneiden voimaloiden hyötysuhde on noin 30-40 prosentin tuntumassa. Maailman suurin yksinomaan lauhdesähköä tuottava turvevoimalaitos sijaitsee Haapavedellä.
Suuri osa suomalaisten kaukolämmöstä ja käytettävästä sähköstä tuotetaan paikallisesti, jolloin energian siirtoetäisyydet ovat lyhyet. Suomessa energiantuotannon paikallisuus on hyvin perusteltua myös raaka-aineiden saatavuudella. Suomen pinta-alasta 86 prosenttia on metsätalousmaata. Metsähaketta on lähtökohtaisesti kaikissa maakunnissa. Myös energiaturvetta on saatavilla useimmissa Suomen maakunnissa, joten kuljetusetäisyydet ovat lyhyet.


title: Tico-tico no fubá

text: Tico-tico no fubá tai vain Tico Tico on brasilialaisen säveltäjän Zequinha de Abreun tunnetuin teos, joka on samalla luultavasti brasilialaisen choro-musiikin eniten levytetty sävellys.


title: Tico-tico no fubá

text: Laulu syntyi instrumentaalina Santa Rita do Passa Quatron kaupungissa vuonna 1917 nimellä "Tico Tico no Farelo". Se sai nykyisen nimensä "Tico Tico no Fubá" vuonna 1931. Laulu kuvaa Tico Tico -nimellä kutsuttua pikkulintua kiireisenä syömässä jauhoja ("Fubá").


title: Tico-tico no fubá

text: Laulu nousi maailmanmaineeseen monta vuotta säveltäjänsä kuoleman jälkeen Carmen Mirandan levyttämänä vuonna 1945 ja se oli myös Mirandan ja Groucho Marxin tähdittämän "Copacabana"-elokuvan musiikkina 1947.


title: Tico-tico no fubá

text: Jo tätä ennen laulu oli mukana Disney-elokuvan "Saludos Amigos" osiossa "Aquarela do Brasil" vuonna 1943 Jose Oliveiran esittämänä. Zequinha Abreun elämästä tehtiin vuonna 1952 laulun mukaan nimetty brasilialainen elokuva "Tico Tico no Fubá", jonka pääosaa esitti Anselmo Duarte. Kappale on myös mukana Woody Allenin elokuvassa "Radio Days" (1987).


title: Tico-tico no fubá

text: Laulusta on tehty lukuisia levytyksiä eri maissa sekä instrumentaalimusiikkina että laulettuna. Laulua nimitetään joskus myös sambaksi.Suomessa laulun levyttivät ensiksi instrumentaaliversiona yhdessä Ingmar Englund ja Per-Erik Förars Decca-yhtiölle 1955, minkä jälkeen siitä tehtiin 1900-luvun loppua kohden lukuisia instrumentaalilevytyksiä, tekijöinä muun muassa Paul Norrback, Reijo Wallenius ja Taito Vainio. Jorma Lyytisen ensilevyttämän suomeksi lauletun version sanoitti Kari Tuomisaari. Levytys on tangosovitus, ja Tuomisaaren sanoitus kertoo kellon tikityksestä ja ajan kulumisesta.


title: Pekka Hyysalo

text: Pekka Hyysalo (s. 2. syyskuuta 1990 Turku) on suomalainen freestylehiihtäjä, jonka ura päättyi vakavaan loukkaantumiseen. Hän kilpaili Big Airissa ja Half Pipessa ja edusti Turun Slalomseuraa. Hyysalon merkittävimmät ansiot ovat kaksoismestaruus nuorten SM-freestylessa vuonna 2006 Rukalla sekä Master of Ylläs -kilpailun pronssisija vuonna 2007. Samana vuonna hän osallistui pääasiassa Euroopan ja Yhdysvaltojen avoimiin kilpailuihin. Lisäksi Hyysalo osallistui Rukan alppikouluun vuonna 2007. Hyysalo esiintyi Nelosen Hiutale-ohjelmassa vuonna 2007.


title: Pekka Hyysalo

text: Vuonna 2008 Hyysalo voitti Sappee Snowpark Challengen ja menestyi kotimaisten kisojen ohella Euroopan avoimissa kisoissa, muun muassa Austrian Freeskiing Openissa (kolmas). Kaudella 2008–2009 Hyysalo pääsi kisaamaan Euroopan ohella Yhdysvaltoihin ja Japaniin (Nippon Freeskiing Open).


title: Pekka Hyysalo

text: Marraskuussa 2009 Hyysalo sijoittui neljänneksi King of Style -kisassa Tukholman Olympiastadionilla. Kausi jatkui Euroopassa ja Yhdysvalloissa AST Winter Dew Tour -kiertueella ja huipentui maaliskuussa 2010, kun Pekka Hyysalo voitti Andorrassa Total Fight Masters of Freestyle -kisan. Vain pari viikkoa myöhemmin huhtikuussa 2010 Hyysalo voitti slopestylen SM-kultaa. SM-kisojen jälkeen Hyysalo suuntasi Åreen Jon Olsson Invitational -kisaan (JOI). Menestyksekkään kauden ansiosta Hyysalo nousi AFP:n (Association of Freeskiing Professionals) rankingissa maailman listalla Big Airissa sijalle 11. Kilpailukauden lomassa Pekka Hyysalo kirjoitti ylioppilaaksi Rukan Alppilukiosta (Kuusamon lukio).


title: Pekka Hyysalo

text: 28. huhtikuuta 2010 Hyysalo joutui vakavaan onnettomuuteen Ylläksellä yrittäessään hyppyä vaikeissa olosuhteissa. Hän tuli sivuttain alas lyöden päänsä maahan. Kaatumisen seurauksena kypärä halkesi ja Hyysalo sai vakavan aivovamman. Hän oli koomassa 17 päivää ja ennuste onnettomuuden jälkeen oli huono. Myöhemmin todettiin Hyysalon hyvän fyysisen kunnon olleen ratkaiseva tekijä kriittisessä toipumisvaiheessa. Vain kuusi kuukautta onnettomuuden jälkeen Hyysalo pystyi kävelemään itsenäisesti ja 11 kuukauden jälkeen hän palasi suksille, vaikka lääkärit olivat ennustaneet kävelyn olevan mahdollista vasta parin vuoden kuntoutuksen jälkeen.


title: Pekka Hyysalo

text: Hyysalon kuntoutumisesta tehtiin Miika Niemen ohjaama dokumenttielokuva "New Run", joka esitettiin muun muassa Docventures-televisiosarjassa lokakuussa 2016.


title: Arthur Axmann

text: Arthur Axmann (18. helmikuuta 1913 Hagen, Saksa – 24. lokakuuta 1996 Berliini, Saksa) oli Hitler-Jugendin johtaja vuosina 1940–1945.


title: Arthur Axmann

text: Axmann liittyi Hitler-Jugendiin vuonna 1928. Hän eteni neljässä vuodessa johtavaan asemaan ja Saksan kansallissosialistisen työväenpuolueen valtaannousun jälkeen 1933 Axmann nimettiin valtakunnan nuorisojohdon sosiaaliasioiden toimiston johtajaksi. Elokuussa 1940 hänet nimettiin valtakunnan nuorisojohtajaksi Baldur von Schirachin tilalle. Vuonna 1941 hän palveli itärintamalla, jossa hän haavoittui vakavasti ja menetti kätensä.


title: Arthur Axmann

text: Kun puna-armeija lähestyi Berliiniä vuonna 1945, Axmann komensi Volkssturmille alistettuja Hitler-Jugend-joukkoja. Nuorimmat taisteluihin ja taistelutoimintaan osallistuneista olivat vain 11-vuotiaita eikä osaa pojista ja tytöistä oltu koulutettu käyttämään aseita. Puolustaessaan Hitler-nuorten kanssa Pichelsdorfin siltaa Berliinissä Axmann hylkäsi lapsista koostuneen osastonsa ja pakeni säästääkseen oman henkensä.


title: Arthur Axmann

text: Hän asui Adolf Hitlerin Führerbunkerissa sodan viimeisinä päivinä. Hitlerin tehtyä itsemurhan 30. huhtikuuta Axmann pakeni Martin Bormannin ja Ludwig Stumpfeggerin kanssa. Hän joutui heistä eroon ja jouduttuaan palaamaan jälkiään Axmann löysi Bormannin ja Stumpfeggerin ruumiit. Axmann onnistui välttämään pidätyksen ja hänen otaksuttiin kuolleen. Hän käytti nimeä Erich Siewert kuukausien ajan, ennen kuin hänet saatiin kiinni joulukuussa 1945. Nürnbergin denatsifikaatio-oikeudenkäynnissä 1949 Axmann tuomittiin kolmeksi vuodeksi ja kolmeksi kuukaudeksi vankeuteen.


title: Arthur Axmann

text: Vapauttamisen jälkeen Axmann toimi myyntimiehenä. Vuonna 1958 hänet tuomittiin Länsi-Berliinissä pidetyssä sotarikosoikeudenkäynnissä lisäksi 35 000 D-markan sakkoihin, jotka vastasivat noin puolta hänen silloisesta omaisuudestaan.


title: Häräntappoase (televisiosarja)

text: Häräntappoase on suomalainen Yleisradion tuottama vuonna 1989 valmistunut elokuva ja Ylelle tehty viisiosainen televisiosarja, joka perustuu Anna-Leena Härkösen romaaniin "Häräntappoase".


title: Häräntappoase (televisiosarja)

text: Sarja esitettiin ensimmäisen kerran marraskuun ja joulukuun 1989 aikana Yle TV2 -kanavalla. Sarjasta on tehty vuonna 1990 myös kaksi 50-minuuttista koostejaksoa, joka koostuu sarjan viidestä jaksosta. Koostejaksot ovat saatavilla kirjastotallenteena. Vuonna 2011 koko sarja julkaistiin DVD:llä kolmena 48 minuutin jaksona, sekä esitettiin uusintana televisiossa.


title: Häräntappoase (televisiosarja)

text:
Alpo ”Allu” Korva on turkulainen kaupunkilaispoika, joka suunnittelee lähtevänsä kesäloman ajaksi
Tukholmaan kaverinsa kanssa.. Eräänä päivänä Alpon kotiin soittaa Torvenkylältä sukulainen, joka pyytää häntä tulemaan heinäkuun ajaksi heinätöihin. Äiti menee lupaamaan, että Alpo on tulossa, josta Alpo ei riemastu ja hän joutuu muuttamaan alkuperäisiä suunnitelmiaan. Alpo saapuu Torvenkylään ja käy taloksi. Seuraavana aamuna alkaisi heinätyöt.


title: Häräntappoase (televisiosarja)

text: Viikkojen aikana Allu tutustuu kylän muihin nuoriin ja he lähtevät iltaa viettämään. Eritoten Alpo tutustuu ja ihastuu tummatukkaiseen maalaistyttö Kerttuun. Ajan kanssa Alpo huomaa rakastuvansa Kerttuun.


title: Häräntappoase (televisiosarja)

text: Aika vierähtää nopeasti, kunnes eräänä päivänä äiti soittaa, että Alpon pitäisi tulla takaisin Turkuun, koska äiti ja isäpuoli ovat lähdössä lomamatkalle. Kotona pitäisi olla joku kastelemassa sisäkasveja tai ne kuihtuvat. Alpo ilmoittaa Kertulle, että hän joutuu palaamaan Turkuun, mistä hän suuttuu ja pahoittaa mielensä.


title: Riihi-säätiö

text: Riihi säätiö r.s. on entinen kiinteistöjen vuokraamista, hallintaa ja rakennuttamista hoitanut yleishyödyllinen asuntoyhteisö. Säätiö edistää sosiaalista asuntotoimintaa Oulun seudulla, missä se omistaa yli 700 vuokra-asuntoa. Säätiö vuokraa omistamaansa asuntokantaa ensisijaisesti sosiaalisin perustein.


title: Riihi-säätiö

text: Sääntöjensä mukaan säätiön tarkoituksena on työväen ja muun kansanperinteen tallentaminen, biodynaamisen viljelyn edistäminen ja tunnetuksi tekeminen, luonnonsuojelun edistäminen, ammatillisten opintojen tukeminen ja sosiaalisen asuntotoiminnan edistäminen Suomessa.


title: Riihi-säätiö

text: Riihi säätiö jakaa vuosittain apurahoja ja avustuksia säätiön tavoitteita tukevaan toimintaan. Avustustoiminnan tavoitteena on monipuolinen työväen perinteen ja kulttuuritoiminnan tukeminen.


title: Riihi-säätiö

text: Riihi säätiö on merkitty säätiörekisteriin joulukuussa 1980. Säädepääoman 150 000 markkaa maksoi Suomen Sosialidemokraattista Puoluetta (SDP) lähellä ollut järjestö Pohjolan Lomasuunta ry. Peruspääomasta 10 000 markkaa oli rahaa, loppuosa koostui tontista Lumijoella.


title: Riihi-säätiö

text:
Riihi säätiö jakaa vuosittain apurahoja ja avustuksia yleiseksi hyväksi. Niitä jaetaan tuloverolain (TVL 57 §) mukaisille verohallinnon nimeämille lahjoituksen saajille, ei yksityishenkilöille. Apurahoja ja avustuksia myönnetään säätiön tavoitteita tukevaan toimintaan ja niiden myöntämisestä vastaa säätiön hallitus. Säätiön tavoitteena on tarkoituksensa toteuttamiseksi monipuolisesti tukea:
Apurahoja voidaan myöntää säätiön tarkoituksen mukaisiin kohteisiin liittyviin tieteellisiin tutkimuksiin tai tutkimushankkeisiin tutkijoille, tutkimusryhmille ja -hankkeille. Avustuksia voidaan osoittaa yhteisöille (muille yhdistyksille tai säätiöille), joiden toiminnan tukeminen toteuttaa Riihi säätiön tarkoitusta esimerkiksi omalla toiminnallaan, jakamalla stipendejä tai apurahoja. Avustukset voivat olla kertaluonteisia tai vuosittaisia pidempiaikaisia avustuksia, toiminta-avustuksia tai projektiavustuksia. Stipendejä voidaan osoittaa erityisen hyvästä säätiön tarkoitusta toteuttaneesta toiminnasta. Stipendi voidaan myöntää jälkikäteen.


title: Riihi-säätiö

text: Vuonna 2015 säätiö myönsi avustuksia ja apurahoja yhteensä 55 000 euroa:Säätiö omistaa yli 700 huoneistoa lähes parissakymmenessä kiinteistössä Oulun kaupungissa. Säätiö vuokraa omistamaansa asuntokantaa ensisijaisesti sosiaalisin perustein asuntoja tarvitseville kuitenkin huomioiden, että kussakin kiinteistössä säilyy monipuolinen asukasrakenne.


title: Riihi-säätiö

text: Asuntoja on vuokrattu vähävaraisille, maahanmuuttajille, mielenterveyskuntoutujille, hiljattain vapautuneille vangeille, vanhuksille ja muille sellaisille erityisryhmille, jotka eivät voi vaikeuksitta hankkia asuntoa vapailta markkinoilta sosiaalisen asemansa, tulotasonsa, elämänhallintataitojensa puutteellisuuden tai vuokranantajien ennakkoluulojen vuoksi.


title: Riihi-säätiö

text: Säätiön asuntokannasta osa on arava-säädösten alaisia ja osa niistä vapaita kiinteistöjä. Arava-säädösten alaisissa asunnoissa asuntotoiminnan tuotot käytetään sääntöjen tarkoittamalla tavalla esimerkiksi asuntojen rakennuttamisesta syntyneiden kustannusten maksamiseen ja asuntokannan ylläpitämisestä aiheutuviin kuluihin.


title: Riihi-säätiö

text: Säätiöllä on omistuksessaan 724 huoneistoa 17 kiinteistössä Oulussa ja Kiimingin Jäälissä.


title: Riihi-säätiö

text: Riihi säätiö on kunnostautunut muutaman tavanomaista aravarakentamista vaativamman kohteen toteuttajana. Säätiö on rakennuttanut itselleen esimerkiksi Oulun Puu-Linnanmaan aloituskohteen, "Kiinteistö Oy Linnakotkan" vuonna 2000. Oulun Puu-Linnanmaasta on rakentunut Pohjoismaiden suurin moderni puukerrostaloalue. Edellisenä vuonna säätiö saneerasi entisen Oulun osuuskaupan talon asunnoiksi.


title: Riihi-säätiö

text: Lokakuussa 2016 Riihi säätiön asuntojen hallinnointi, isännöinti ja vuokraus siirtyi Newsec Asset Management Oy:lle.


title: Riihi-säätiö

text: Helsingin käräjäoikeus määräsi helmikuussa 2015 säätiölle uuden hallituksen. Hallitus kokoontui toimintavuoden 2016 aikana yhdeksän kertaa ja keskittyi säätiön omaisuuden haltuunottoon, säätiön strategian sekä säätiön päivittäisen johtamisen organisoinnin valmisteluun. Riihi säätiön hallitus laati ja hyväksyi itselleen työjärjestyksen. Työjärjestyksen mukaan Riihi säätiö noudattaa toiminnassaan hyvää säätiötapaa ja säätiöitä koskevia säännöksiä.


title: Riihi-säätiö

text: Asuntotoiminnan lisäksi säätiö järjesti 1990-2000 -luvuilla yleisölle avoimia esitelmä- ja muita tilaisuuksia yhteiskunnallisista aiheista.


title: Riihi-säätiö

text: Vuonna 1998 Riihi säätiön toimintaa alettiin tutkia erinäisten epäselvyyksien vuoksi. Säätiön todettiin rikkoneen asukasvalinnan määräyksiä. Loppuvuonna 2001 Valtiontalouden tarkastusvirasto ilmoitti löytäneensä säätiön toiminnasta rikokseen viittaavia epäselvyyksiä. Valtion asuntorahasto ARA teki asiasta rikosilmoituksen, ja asia siirtyi poliisitutkintaan keskusrikospoliisille. Riihi säätiö menetti yleishyödyllisen asuntoyhteisön statuksensa talvella 2002, ja seuraavana vuonna ARA irtisanoi säätiön kiinteistöjen asuntolainat ja lakkautti korkotuen. Säätiön hallituksen puheenjohtaja Toivo J. Kanninen vangittiin lähes kuukaudeksi syyskuussa 2003, tammikuussa 2004 hänen omaisuuttaan määrättiin vakuustakavarikkoon 2,4 miljoonan euron arvosta, ja keväällä 2005 Kanninen asetettiin väliaikaiseen liiketoimintakieltoon.


title: Riihi-säätiö

text: Jutusta kehittyi Pohjois-Suomen suurin talousrikosepäily, jonka käsittely alkoi Oulun käräjäoikeudessa syyskuussa 2007. Kannista syytettiin muun muassa 17 törkeästä kavalluksesta ja 12 törkeästä avustuspetoksesta, ja hänen neljää lastaan avustuspetoksista. Kiinteistöyhtiöiden rahoja epäiltiin käytetyn perheen menoihin. Lisäksi kiinteistöjen varoja epäiltiin kanavoidun eri laskutusjärjesteluillä Kannisen omistamalle Livoli Oy:lle. ARAn vahingonkorvausvaatimus on 6,1 miljoonaa euroa. Kannisen omaisuuden takavarikkomäärää lisättiin 5,5 miljoonaan euroon. Syytetyt kiistivät kaikki syytteet. Oikeuskäsittely saatiin päätökseen lokakuussa 2008. Oulun käräjäoikeus hylkäsi kaikki syytökset. Syyttäjä ja ARA valittivat tuomiosta.


title: Riihi-säätiö

text: Kesäkuussa 2010 säätiön entinen puheenjohtaja tuomittiin Rovaniemen hovioikeudessa puolentoista vuoden ehdolliseen vankeuteen törkeästä avustuspetoksesta ja 17 törkeästä kavalluksesta. Oulun käräjäoikeus oli aiemmin hylännyt kaikki miestä vastaan nostetut syytteet. Toukokuussa 2012 Korkein oikeus kovensi rangaistusta ja tuomitsi Toivo J. Kannisen 2 vuoden ja 10 kuukauden ehdottomaan vankeuteen. Sen sijaan Asumisen rahoitus- ja kehittämiskeskus ARAn vahigonkorvausvaatimusta, joka oli 3,6 miljoonaa euroa, ei käsitelty Korkeimmassa oikeudessa, vaan vahingonkorvausoikeudenkäynti siirrettiin takaisin Oulun käräjäoikeuteen. Oulun käräjäoikeus aloitti asian käsittelyn 26. marraskuuta 2013.


title: Riihi-säätiö

text: Helsingin käräjäoikeus päätti kesällä 2010 lakkauttaa Riihi säätiön kokonaan. Helsingin hovioikeus perui lakkauttamispäätöksen lokakuussa 2012, mutta päätti toisaalta samalla erottaa koko Riihi säätiön silloisen hallituksen.